Die Stompneusdolfyn (Tursiops truncatus) is 'n dolfyn wat feitlik aan die hele Suid-Afrikaanse kus voorkom. Die soogdier het 'n stewige liggaam met 'n kort, geronde snoet in die vorm van 'n bottel se nek. Dit kom voor in die oop see en lewe georden in 'n groep. Hulle speel ook graag in die branders. Die dolfyn word bedreig deur haainette. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Gids tot die Kusgebiede van Suid-Afrika. Jacana Media, 2007 ISBN 978-1-77009-215-0 Hammond, P.S., Bearzi, G., Bjørge, A., Forney, K., Karczmarski, L., Kasuya, T., Perrin, W.F., Scott, M.D., Wang, J.Y., Wells, R.S. & Wilson, B. (2008). Tursiops truncatus. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 7 Oktober 2008. Hierdie artikel is ’n saadjie. Voel vry om Wikipedia te help deur dit uit te brei.


Die Kaïro Internasionale Lughawe (IATA: CAI, ICAO: HECA) bedien Kaïro in Egipte en is die tweede grootste lughawe in Afrika na Johannesburg se O.R. Tambo Internasionale Lughawe en lê sowat 15 kilometer noordoos van die middestad. In 2010 het daar sowat 16.15 miljoen passasiers aangekom of vertrek. Gedurende die Tweede Wêreldoorlog het die Amerikaanse Lugmag van die Verenigde State Payne Airfield gebou om die Geallieerde Magte te bedien, eerder as om die bestaande Almaza Lughawe (5 km hiervan geleë) oor te neem. Payne Airfield was 'n groot lugvrag- en passasierspil van die Amerikaanse lugvervoerkommandement, wat weswaarts verbind was met Benghazi-lughawe en Algierslughawe op die Noord-Afrikaanse roete en Dakarlughawe in Frans-Wes-Afrika. Ander bestemmings waarna daar op die vervoerroetes gevlieg was, is RAF Habbaniya, Irak op die Kaïro-Karatsjiroete; Lidda-lughawe, Britse Palestina; Jeddah, Arabië, op die Sentraal-Afrikaanse roete na Roberts Field, Liberië (1941–1943), en later na die oorlog beëindig is, Athene, Griekeland en na bestemmings in Europa. Toe die Amerikaanse magte die basis aan die einde van die oorlog ontruim het, het die Egiptiese Burgerlike Lugvaartowerheid die fasiliteit begin gebruik vir internasionale burgerlike lugvaart.


Rooiaas (Pyura stolonifera) is 'n manteldier of sakpyp wat aan die hele Suid-Afrikaanse kus voorkom. Pyura stolonifera is 'n volop alleenstaande tussengetybewoner wat tot die klas Ascidiacea behoort. Dit is 'n pienk tot rooierige dier omhul in 'n dik, taai, leeragtige donkerbruin mantel met 'n verrimpelde bruin bedekking. Dit is gewoonlik dik oortrek met ander korsvormende organismes. Die dier het twee suiers aan sy bokant wat gebruik word vir filtervoeding. Die een suier suig seewater in wat gefiltreer word in die dier en die afvalwater word dan deur die ander uitblaassuier uitgespuit. Dit het groot insuig- en uitblaassuiers met 'n effens geskulpte rand, gewoonlik naby aan mekaar geplaas. Dit kom voor in rotsagtige gebiede in die laagwatersone tot ten minste 10 m onderwater, waar dit tot meer as 15 cm in hoogte kan groei. Die beste manier om rooiaas op te spoor tussen rotse, is om op te let na die straaltjies water wat luglangs gespuit word wanneer 'n brander terugtrek see in. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie.


Thaxted is 'n dorp in die Uttlesford-distrik, in die Engelse graafskap van Essex. In 2001 het die dorp 'n bevolking van 2 526 gehad. Hierdie artikel is ’n saadjie. Voel vry om Wikipedia te help deur dit uit te brei.


Nieuwoudtspas is 'n bergpas wat ten ooste van die N2 nasionale pad op 'n grondpad lê wat lei na die Algeria-bosboustasie in die Sederberg. Die pas bereik 'n hoogte van 590 m bo seevlak en 'n maksimum helling van 1:8. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Oosterhout is ’n dorp in die munisipaliteit Overbetuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Saagrandjellieseewier (Gelidium pristoides) is 'n seewier wat voorkom aan die hele Suider-Afrikaanse kus. Die plant het 'n hoofstam met baie kort takkies en die blare is dun met saagrande. Die plant vorm dominante bosse of matte op middelrotsstrande of slordige klossies op die skulpe van klipmossels en mossels. Die lengte van die plant is 60 mm. Die plant word geoes vir agar-agar of seewierjellie wat in die ingemaakte vleis-, vis-, en pluimveebedryf gebruik word. Dit word ook gebruik tydens die vervaardiging van medisyne, skoonheidsmiddels, wyn en roomys. Gids tot die Kusgebiede. Jana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


HVV Tubantia is 'n Nederlandse amateursokkerspan in Hengelo. Tubantia het tussen 1955 (na die saamsmelting met Twentse Profs) en 1967 professioneel sokker gespeel (altyd in die Tweede Divisie). Die Belgiese sokkerspan Tubantia Borgerhout is vernoem na HVV Tubantia. Kampioen Oos-Nederland (naaswenner (2): 1913/14, 1919/20) Darius Dhlomo


Die Weenenpas is 'n bergpas in die Drakensberge noord van Dordrecht op die R392-grondpad na Lady Grey en Barkly-Oos. Die pas bereik 'n hoogte van 1 700m bo seespieël en 'n besondere steilte van 1:6. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Klipsuiers (Gobiesocidae) is 'n vis-familie wat tot die orde Gobiesociformes behoort. Daar is drie en veertig genera met minstens 150 spesies in hierdie familie. Nege van die spesies kom aan die Suid-Afrikaanse kus voor. Die familie se koppe is redelik plat en die dorsale en anale vinne is klein en naby die stertvin. Die bekken vinne is aangepas om 'n skyf te vorm waarmee die vis aan rotse vassuig. Die vel is glad met geen skubbe nie en bedek met 'n dik slym. Die familie het ook geen swemblaas nie. Die grootte wissel van 3 – 300 cm en die familie leef in vlak water. Die volgende genera en spesies kom aan die Suid-Afrikaanse kus voor: Apletodon Apletodon pellegrini - Pokkel-suiervis Chorisochismus Chorisochismus dentex - Klipsuier Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


iWeb is ’n sjabloongebaseerde WUSIWUK-webbladskeppingsinstrument wat deur Apple Inc. ontwikkel is. Die eerste weergawe van iWeb is op 10 Januarie 2006 by die Macworld-kongres en Ekspo bekendgestel as deel van die iLife-pakket van digitale leefstyltoepassings. iWeb ’11 is op 20 Oktober 2012 bekendgestel as deel van die iLife ’11-pakket alhoewel dit nie opgedateer is van die vorige vrystelling (weergawe 3.0.2) nie. iWeb stel gebruikers in staat om webblaaie en webjoernale te skep en te verander met hul eie teks, foto’s en video’s. Gebruikers kan dan hul webblaaie na MobileMe of ’n ander gasheerdiens oplaai. iWeb integreer ook met ander dienste insluitend Facebook, YouTube, Google AdSense en Google Kaarte. In 2011 het Apple ontwikkeling aan iWeb gestaak. iWeb het gebruikers in staat gestel om webblaaie en webjoernale te skep en te ontwerp sonder kodering en insluitend ’n aantal Apple-ontwerpte temas waarvan elkeen verskeie bladsjablone met gekoördineerde lettertipes en kleure het. Gebruikers kon hietdie blaaie pasmaak deur die plekhouerteks te vervang en deur hul eie foto’s en video’s in die dokument te sleep en neer te sit.


Roman (Duits: Romesmark, Hongaars: Románvásár) is 'n stad in die ooste van Roemenië. Hierdie artikel is ’n saadjie. Voel vry om Wikipedia te help deur dit uit te brei.


Waterdamp is water in die gasfase. Waterdamp is die gevolg van verdamping. Hierdie artikel is ’n saadjie. Voel vry om Wikipedia te help deur dit uit te brei.


'n Allegorie in letterkunde is 'n metafoor wat deur die hele gedig, verhaal of boek volgehou word. In die beeldende kunste verwys 'n allegorie na 'n simboliese voorstelling waarin 'n idee of abstrakte begrip (byvoorbeeld deugde en ondeugde) deur een of meer personifikasies, persone en konkrete dinge voorgestel word. Allegorie van die grot Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Wellington is 'n gemeente van die Nederduitse Gereformeerde Kerk in die provinsie Wes-Kaap met sy swaartepunt op die geskiedkundige Bolandse dorp Wellington. Dit is eers in 1840 as die 26ste gemeente van die Kaapse Kerk gestig, hoewel die dorp van die oudste in die Wes-Kaap is. Die stigting van die gemeente in 1840 as dogter van die Paarl was die vrug van 40 jaar se strewe na 'n eie gemeente in die Wagenmakersvallei, waar veral die nasate van die Hugenote op hul plase gewoon het. Vanweë die leidende en volhardende aandeel van dr. John Addey in die verwesenliking van hierdie strewe was die begeerte algemeen om die nuwe gemeente Addeysdorp te noem, maar op aanbeveling van die destydse goewerneur, sir George Thomas Napier, is die naam van die Waterloo-held, Wellington, algemeen aanvaar. Die stigtingsjaar (1840) het saamgeval met die inwyding van die kerkgebou en die bevestiging van die eerste leraar, prop. A.F. du Toit, deur die goewerneur aangestel op versoek van al die inwoners van die Wagenmakersvallei.


Clariallabes, is 'n genus wat hoort tot die familie Clariidae. Dié genus verskil van Clarias deurdat daar by die visse nie 'n beenplaat agter die oë is nie. Dit is 'n Afrikagenus en daar is 15 spesies van die genus in Afrika, waarvan een in Suider-Afrika voorkom. Die volgende spesie kom in Suider-Afrika voor: Clariallabes platyprosopos – Breëkopbaber Die ander spesies is: Clariallabes attemsi (Holly, 1927) Clariallabes brevibarbis Pellegrin, 1913 Clariallabes centralis (Poll & Lambert, 1958) Clariallabes heterocephalus Poll, 1967 Clariallabes laticeps (Steindachner, 1911) Clariallabes longicauda (Boulenger, 1902) Clariallabes manyangae (Boulenger, 1919) Clariallabes melas (Boulenger, 1887) Clariallabes mutsindoziensis Taverne & De Vos, 1998 Clariallabes petricola Greenwood, 1956 Clariallabes pietschmanni (Güntert, 1938) Clariallabes simeonsi Poll, 1941 Clariallabes teugelsi Ferraris, 2007 Clariallabes uelensis (Poll, 1941) Clariallabes variabilis Pellegrin, 1926 Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001.


Malapterurus (Elektriese babers) is 'n vis genus wat hoort tot die familie Malapteruridae en het slegs twee spesies waarvan een in Suider-Afrika voorkom. Die onderlinge gedragspatrone en verhoudings tussen elektriese babers word nog nie volkome verstaan nie. Hulle kom egter wydverspreid voor in tropiese Afrika riviere en mere. Onlangs studies het bewys dat daar meer spesies is insluitende 'n kleiner spesie. Die volgende spesie kom in Suider-Afrika voor: Malapterurus shirensis - Zambezi elektriese-baber Ander spesies: Malapterurus barbatus (S. M. Norris, 2002) Malapterurus beninensis (A. D. Murray, 1855) Malapterurus cavalliensis (T. R. Roberts, 2000) Malapterurus electricus (J. F. Gmelin, 1789) Malapterurus leonensis (T. R. Roberts, 2000) Malapterurus melanochir (S. M. Norris, 2002) Malapterurus microstomus (Poll & J. P. Gosse, 1969) Malapterurus minjiriya (Sagua, 1987) Malapterurus monsembeensis (T. R. Roberts, 2000) Malapterurus occidentalis (S. M. Norris, 2002) Malapterurus oguensis (Sauvage, 1879) Malapterurus punctatus (S. M. Norris, 2002) Malapterurus stiassnyae (S. M. Norris, 2002) Malapterurus tanganyikaensis (T. R. Roberts, 2000) Malapterurus tanoensis (T. R. Roberts, 2000) Malapterurus teugelsi (S. M. Norris, 2002) Malapterurus thysi (S. M. Norris, 2002) Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa.


Die Sand du Plessis-teaterkompleks is geleë in Markgraaffstraat, Bloemfontein. Dit is ’n groot veeldoelige teatersentrum wat op 1 Augustus 1985 geopen is as die tuiste van die Streeksraad vir die Uitvoerende Kunste van die Oranje-Vrystaat (Sukovs). Dit beslaan ’n hele straatblok en het twee formele ruimtes. Dit is genoem na Sand du Plessis, eertydse administrateur van die Vrystaat. Die hoof-ingenieur van die projek was Henk Boting. Die hoofteater het 964 sitplekke en kan aangepas word vir groot aanbiedings van drama, musiekspele, popkonserte, opera, ens. Dit is geopen met Verdi se Nabucco en Shakespeare se The Merchant of Venice. ’n Tweede ruimte in die teater is genoem na die Suid-Afrikaanse akteur André Huguenet, wat in Bloemfontein gebore is. Dit is ’n kleiner, eksperimentele teater met 300 sitplekke en kan ook dien as ’n TV-ateljee. Dit is in 1985 geopen met twee Afrikaanse produksies, Bloedbruilof deur Lorca op 28 Augustus en Don Juan onder die Boere deur Bartho Smit op 4 September. Die teatergebou is ook bekend as die skaatsplankpark van Bloemfontein. Skaatsplankryers kom elke Saterdag hier byeen om saam hul sport te beoefen.


'n Gonopodium of kopulasievin is 'n gespesialiseerde anale vin wat by mannetjies van verskeie soorte levendbarende visse in die families Anablepidae en Poeciliidae voorkom. Die gonopodium is beweeglik en word vir paring gebruik. Die 3de, 4de en 5de straal van die vin is tot 'n buis saamgevoeg, waardeur die hom (vissperma) geëjakuleer word. By sommige soorte is die gonopodium so lank, dat dit tot die helfte van die liggaam se lengte is. Soms is die vin so groot dat dit nie meer gebruik kan word nie, soos in sommige kweekvorme van die Swaarddraer (Xiphoporus helleri). Hormoon behandelde vroutjies kan ook 'n gonopodium ontwikkel, maar kan egter nie vir voortplanting gebruik word nie. Soortgelyke organe word in ander vissoorte aangetref, soos die andropodium by Hemirhamphodon en Goodeidae. Hierdie artikel is ’n saadjie. Voel vry om Wikipedia te help deur dit uit te brei.


Die Hudsonbaaigriet (Limosa haemastica) is 'n somerswerwer na groot kuswatermassas in die Wes- en Oos-Kaap. Die voël is 40 cm lank, 200 - 320 g groot met 'n vlerkspan van 74 cm. In Engels staan die voël bekend as Hudsonian Godwit. 'n Hudsonbaaigriet in sy nie-broeivere. Illustrasie uit 1902. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Limosa haemastica". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Faun is 'n Duitse musiekgroep wat in 2002 in Gräfelfing naby München gevorm is en Pagan Folk-, Dark Wave- en middeleeuse musiek speel. Die gebruik van historiese instrumente en die gesang met lirieke in 'n verskeidenheid tale, waaronder Duits, Latyn, Grieks en Skandinawiese tale, dra by tot die oorspronklikheid van hul musiekstyl. Hul musiekinstrumente sluit Keltiese harp, Sweedse nyckelharpa, hurdy gurdy (pierment), doedelsakke, sister, fluite en baie ander in. Oorspronklik het Faun na konserte, waartydens hul musiek elektronies versterk is, as "Paganfolk" verwys. Later is dié term deur aanhangers en groeplede uitgebrei om ook na hul spesifieke musiekstyl te verwys. Faun se repertoire strek van melancholiese ballades tot vrolike dansliedere soos die Bretonse An Dro, waarby enersyds historiese liedere uit verskillende tydperke en streke volgens Faun se styl getoonset word, andersyds ook eie liedere gekomponeer word. So word byvoorbeeld ou Persies-Arabiese wysies met Sweedse nyckelharpa-klanke en Middelhoogduitse sangtekste voorgedra. 'n Ander kenmerk is tweestemmige stukke en Niel Mitra se drywende slagwerkritmes in meer onlangse opnames.


Die Witwangsterretjie (Sterna repressa) is 'n seldsame voël en swerwer na die ooskus van Suider-Afrika uit tropiese Indiese Oseaan-kolonies. Die voël is 32 – 35 cm lank, 80 - 100 g groot met 'n vlerkspan van 80 cm. In Engels staan die voël bekend as die White-cheeked Tern. Illustrasie, 1870 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Sterna repressa". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sandpatryse (Pteroclididae) is 'n familie van voëls. Die familie omvat 16 spesies. Hoewel hulle baie soos hoenders lyk, word sandpatryse in 'n aparte biologiese orde van sandpatrysagtiges (Pteroclidiformes) ingedeel. Sandpatryse lewe in die droë gebiede van Afrika en Asië. Ten spyte dat hulle goed teen droogte aangepas is, moet hulle ten minste een keer per dag drink. Volwasse voëls kan maklik na drinkplekke vlieg, maar hul kuikens kan nie. Die ouers doop hul borsvere in die water totdat dit deurdrenk is, en vlieg dan na hulle kuikens terug om hulle te laat drink. Genus Pterocles Pterocles alchata Pterocles bicinctus - Dubbelbandsandpatrys Pterocles burchelli - Gevlekte sandpatrys Pterocles coronatus Pterocles decoratus Pterocles exustus Pterocles gutturalis - Geelkeelsandpatrys Pterocles indicus Pterocles lichtensteinii Pterocles namaqua - Kelkiewyn Pterocles orientalis Pterocles personatus Pterocles quadricinctus Pterocles senegallus Genus Syrrhaptes Syrrhaptes paradoxus Syrrhaptes tibetanus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie.


Keisuke Tsuboi (gebore 16 September 1979) is 'n Japannese sokkerspeler. Hy het vir die Japanse nasionale sokkerspan uitgedraf. "TSUBOI Keisuke". Japan National Football Team Database. Geargiveer vanaf die oorspronklike op 2 Junie 2019. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Keisuke Honda (gebore 13 Junie 1986) is 'n Japannese sokkerspeler. Hy het vir die Japannese nasionale sokkerspan uitgedraf. "FIFA World Cup South Africa 2010: List of Players" (PDF) (in Engels). FIFA. 4 Junie 2010. p. 111. Geargiveer (PDF) vanaf die oorspronklike op 17 Mei 2020. Besoek op 20 April 2014. "National Team Squad". Japan Football Association. Geargiveer vanaf die oorspronklike op 12 Maart 2020. Besoek op 15 Januarie 2014. Wikimedia Commons het meer media in die kategorie Keisuke Honda. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Schweizer-Reneke is die oudste van die twee gemeentes van die Nederduitse Gereformeerde Kerk en was tot en met die verdeling van die destydse Transvaalse Kerk die 19de oudste gemeente binne die Sinode. Sedert die Sinode van Wes-Transvaal (nou Goudland) van Suid-Transvaal (tans Sinode Hoëveld) afgestig het, val die gemeente binne eersgenoemde Sinode. Die NG gemeente Schweizer-Reneke-Noord het in 1964 van die moedergemeente afgestig. Saam het moeder- en dogtergemeente in 1972 1 192 (vergeleke met 1 180 in 1958) belydende lidmate gehad, maar dié getal het teen 2012 afgeneem tot 821. Die moedergemeente se stigtingsjaar word in die meeste bronne tot in die sestigerjare aangegee as 1888 en daarna as 1887. Die dorp Schweizer-Reneke, geleë aand die voet van die geskiedkundige Massoukop langs die Hartsrivier, waar onder andere kapt. Schweizer en veldk. Reyneke in die Koranna-oorlog van 1885 gesneuwel het, het op kerklike gebied reeds vroeg in sy geskiedenis aan die geestelike belange van die inwoners in sy omgewing aandag gewy. Sover nagegaan kan word, is gereeld nagmaalsdienste reeds vanaf 1885 op Niekerksrus, amper 18 km van die huidige dorp, waargeneem.


Taaluniversalia is ŉ patroon wat sistematies voorkom onder natuurlike tale en potensieel waar is vir al die tale. Byvoorbeeld, Alle tale het selfstandige naamwoorde en werkwoorde, of Indien ŉ taal gepraat word, het dit konsonante en vokale. Navorsing in die veld van taalkunde is nou verbind aan die studie van taaltipologie en poog om algemeenhede onder tale te ontbloot, moontlik gekoppel aan kognisie, persepsie of ander verstandelike vermoëns. Die studieveld se pionierswerk is grootliks aangepak deur die taalkundige Joseph Greenberg, wat ŉ stel van vyf-en-veertig basiese universalia afgelei het, meestal te doen met sintaksis , uit ŉ studie van ongeveer dertig tale. Taalkundiges onderskei tussen twee soorte universalia: absoluut (teenoorgestelde: statisties, ook genoem tendensies) en implikasioneel (teenoorgestelde: nie-implikasioneel). Absolute universalia is van toepassing op alle bekende tale en is laag in getalle; ŉ voorbeeld is Alle tale het voornaamwoorde. ŉ Implikasionele universalia is van toepassing op tale met ŉ spesifieke kenmerk wat altyd vergesel word van ŉ ander kenmerk, soos Indien ŉ taal ŉ trialis het sal dit ook ŉ dualis hê, terwyl nie-implikasionele universalia net die voorkoms (of afwesigheid) van ŉ spesifieke kenmerk noem.


Scharinska villan is 'n gebou in Umeå in die provinsie Västerbottens län in Swede. Die gebou is in Storgatan, langs Döbelns-park geleë. Die villa is in 1904-1905 deur die argitek Ragnar Östberg gebou in opdrag van die familie Egil Unander-Scharin. In die jare 1950 was die familiesaak AB Scharins Söner daar geleë. In 1959 is die gebou verkoop aan die munisipaliteit Umeå waarna dit 'n studentehuis is. Die villa is in 1981 as 'n nasionale monument (Byggnadsminne) beskerm. Van 2006 tot 2013 is die gebou as rockklub gebruik. Die buitekant van die gebou is in 2014 opgeknap. Die gebou het drie verdiepings. Binne is die mure van die kamers voorsien van houtwerk en een van die kamers bevat 'n mosaïek. Die villa is in Victoriaanse styl gebou en het 'n pienk kleur. Die yster balkonne is in die rococostyl gebou. Die kerf van die hout voordeur vertoon blare en engelehoofde. Langs die villa is 'n aparte huis vir die tuinier, in 'n soortgelyke styl as die hoofgebou.


Shantungosaurus ("Shandong-akkedis") was ’n genus Ornithischia-dinosourusse wat in die Laat Kryt-periode op die Shandong-skiereiland in China voorgekom het. Die enigste spesie, Shantungosaurus giganteus, is een van die grootste bekende lede van Ornithischia; die skedel was omtrent 1,63 m lank en die skelet sowat 14 tot 16,6 m. Die grootste een kon tot 16 ton geweeg het. Sy snawel het nie tande gehad nie, maar sy kake het sowat 1 500 klein koutande gehad. ’n Groot gat naby sy neusgate kon deur ’n los flap bedek gewees het wat hy dalk opgeblaas het om klanke te maak. Hu, Chengzhi; Cheng, Zhengwu; Pang, Qiping; Fang, Xiaosi (2001). Shantungosaurus giganteus (in Sjinees). Beijing: Geological Publishing House. pp. 123–135 [Engelse uittreksel]. ISBN 7-116-03472-2.AS1-onderhoud: onerkende taal (link) Glut, Donald F. (1997). "Shantungosaurus". Dinosaurs: The Encyclopedia. Jefferson, North Carolina: McFarland & Co. pp. 816–817. ISBN 0-89950-917-7. Zhao, X.; Li, D.; Han, G. (2007).


Vir die wettige pous met dieselfde naam sien Pous Nicolaas V Nicolaas V gebore Pietro Rainalducci was 'n teenpous in die Rooms Katolieke Kerk van 12 Mei 1328 tot 25 Augustus 1330. Hy was 'n teenpous teen Pous Johannes XXII wat vanuit Avignon, Frankryk geheers het. Nicolaas het in Rome regeer. Hy was die laaste teenpous wat deur 'n heilige Romeinse keiser geïnstalleer is. Pietro is gebore in Corvaro, 'n ou burg naby Riete in Lazio. In 1310 skei hy van sy vrou en word monnik by die Franciskane. Deur die invloed van die geëkskommunikeerde keiser Lodewyk IV die Beier word hy op 12 Mei 1328 tot pous verkies en in die Sint Pieterskerk in Rome gekroon deur die biskop van Venesië. Na vier maande in Rome trek hy saam met keiser Lodewyk na Viterbo en later na Pisa. Op 19 Februarie 1329 veroordeel Nicolaas offisieel vir pous Johannes XXII op die Campo di Miracoli plein in Pisa. In 1329 word Nicolaas geëkskommunikeer deur pous Johannes en Nicolaas soek beskerming by graaf Bonifatus van Donoratico by Piombino. Nadat hy 'n vrywaring verkry het bieg hy sy sondes aan die aartsbiskop van Pisa en later aan pous Johannes in Avignon.


Fairbanks is 'n stad in die Amerikaanse deelstaat Alaska en die munisipale setel van die Fairbanks North Star Borough. Fairbanks is die grootste stad in die binnelandstreek van Alaska, en die derde grootste in die staat, na Anchorage en Juneau. Dit is die eerste stad in die Fairbanks Metropolitaanse Statistiese Gebied, wat die hele Fairbanks North Star Borough insluit. Dit is die noordelikste Metropolitaanse Statistiese Gebied in die Verenigde State van Amerika en lê minder as 190 km suid van die Noordpoolsirkel. Volgens 2012 skattings was die bevolking van die stad 32 070, en die bevolking van die Fairbanks North Star Borough was 100 343. Fairbanks is die tuiste van die Universiteit van Alaska Fairbanks, die oudste van Alaska se huidige universiteite. Die gemiddelde daaglikse temperature in die somer is 16° tot 23 °C, terwyl die gemiddelde temperature tydens die winter tot -17 °C kan daal. Desondanks geniet die stad 'n milder klimaat as baie gebiede van die kontinentale VSA. Hierdie artikel is ’n saadjie. Voel vry om Wikipedia te help deur dit uit te brei.


Die volgende is Bybelse datums volgens Biskop James Ussher: Indien 'n datum 'n negatiewe waarde het, dan is dit voor Christus (vC). 'n Positiewe waarde is na Christus (nC). Na Christus (nC) word ook geskryf as "AD", wat staan vir Anno Domini wat "Jare van die begin van die Christelike era" beteken. 'n Ander manier om dit te skryf is in terme van jare na die skepping: AM = Anno Mundi wat "Jare van die begin van die skepping" beteken. "sv" = seun van Notas: Volgens Ussher is Josua in 1443 vC dood. Rut was wel nie 'n rigter nie, maar sy het in die rigters se tyd geleef. Dit is lyk my ook nie bekend presies wanneer sy geleef het nie. Ons weet egter dat Rut se man, Boas, Dawid se oupagrootjie was: Rut 4:18-21 : Peres → Gesron → Ram → Amminadab → Nagson → Salmon → Boas → Obed → Isai → Dawid.


Die Boston Teeparty was 'n betoging op 16 Desember 1773 teen die Britte se destydse belasting op tee. Amerikaanse patriotte het vragte tee van Britse skepe in die Bostonhawe gestort. Dit is een van die aksies wat aanleiding gegee het tot die Amerikaanse Rewolusionêre Oorlog. Die Britse regering het belasting gehef op tee wat na Amerika uitgevoer was. Dit het veroorsaak dat Amerikaners tee uit Nederland na Amerika gesmokkel het om die belasting te omseil. In 1773 het Engeland die belasting verminder om 'n amper bankrot Britse Oos-Indiese Kompanjie te red. Die Kompanjie is ook toegelaat om tee direk na Amerika uit te voer, in stede daarvan om die tradisionele publieke vendusieprosedure te volg. Die Kompanjie het sekere Amerikaanse handelaars as agente aangestel en die tee na hulle verskeep. Dit het tot gevolg gehad dat die Engelse tee goedkoper geraak het as die gesmokkelde tee. Daar was onmiddellik weerstand deur Amerikaanse handelaars wat beswaar gemaak het teen die monopolistiese kompetisie van die Britse Oos-Indiese Kompanjie. Politici het die saak verder na vore gebring en dit belasting sonder verteenwoordiging genoem. Daar was sterk weerstand van Charleston tot by Portsmouth en in die meeste plekke is die tee teruggestuur of nie afgelaai nie, behalwe in Boston.


Mount Tyree is 'n berg in die Antarktika, wat naby die Antarktiese skiereiland geleë is. Met 'n hoogte van 4 852 meter is dit die tweede hoogste berg in die Antarktika na die nabygeleë Mount Vinson. Die Mount Tyree is genoem ná die Amerikaanse admiraal David M. Tyree, kommandeur van die Naval Support Force in Antarctica. Die berg is tydens 'n vlug van die Amerikaanse Lugmag in 1958 ontdek en 1967 deur 'n ekspedisie onder Nicholas Clinch vir die eerste keer bestyg. (en) "Mount Tyree". U.S. Geological Survey Geographic Names Information System. Besoek op 28 April 2015. (en) "Mount Tyree, Antarctica". Peakbagger.com. Besoek op 28 April 2015. Hierdie artikel is ’n saadjie. Voel vry om Wikipedia te help deur dit uit te brei.


’n Dermpoliep of kolorektale poliep is ’n poliep (groeisel) wat in die wand van die kolon of rektum voorkom. Poliepe wat nie behandel word nie, kan in kolorektale kanker ontwikkel. Dermpoliepe word dikwels geklassifiseer volgens hul gedrag (kwaadaardig, voorkwaadaardig of niekwaadaardig) en/of oorsaak (byvoorbeeld weens ingewandsontsteking). Dermpoliepe word gewoonlik nie met simptome verbind nie. Wanneer simptome wel voorkom, is dit rektale bloeding, bloed in die stoelgang, maagpyn en moegheid. ’n Verandering in toiletgewoontes kan voorkom, soos hardlywigheid en diarree. Soms wanneer die poliep groot genoeg is om ’n obstruksie te veroorsaak, kan naarheid, vomering en kwaai hardlywigheid voorkom. Dermpoliepe is óf gesteeld (met ’n steel aan die kolon se wand vas) óf sessiel (groei uit die wand self). Hulle kan opgespoor word met ’n kolonoskopie, sigmoïdoskopie, fekale okkultbloedtoets, DNS-toets van die stoelgang, digitale rektumondersoek of barium-enema. Hulle kan tydens ’n kolonoskopie of sigmoïdoskopie verwyder word deur hulle uit te sny of brand.


Erica frigida is 'n plant wat tot die genus Erica behoort. Die plant is inheems aan KwaZulu-Natal, Lesotho, Oos-Kaap en die Wes-Kaap. Lys van Erica spesies http://redlist.sanbi.org/species.php?species=1820-362 http://plantsoftheworldonline.org/taxon/urn:lsid:ipni.org:names:328739-1


Die Samarhole is 'n sytak van die Mbiyamitirivier, op sy beurt 'n takrivier van die Krokodilrivier in Mpumalanga, Suid-Afrika. Die Samarholespruit vloei enkele kilometer oos van Pretoriuskopruskamp in die suide van die Krugerwildtuin. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei. Hierdie artikel is (gedeeltelik) vertaal uit die Cebuano Wikipedia. Sien bron.


Die Boomrivier is 'n droë spruit wat in die Namakwaland van die Noord-Kaap in Suid-Afrika vloei. 29°36′54″S 20°25′31″O / 29.61492°S 20.42528°O / -29.61492; 20.42528 Google-kaart van die Boomrivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Erica lanuginosa is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Lys van Erica spesies http://redlist.sanbi.org/species.php?species=1820-494 http://plantsoftheworldonline.org/taxon/urn:lsid:ipni.org:names:328970-1


Die Nederlandse Wes-Indiese Kompanjie of Geoktroyeerde West-Indische Compagnie (WIC) was 'n organisasie wat in die 17e- en 18e eeu by die Republiek van die Verenigde Nederlande se owerheid 'n monopolie verkry op handel met alle kolonies in Wes-Indië, dit wil sê die gebiede Noord- en Suid-Amerika en Wes-Afrika. Die WIC het egter ook 'n politieke doelstelling gehad, naamlik om die oorlog met Spanje na die Spaanse kolonies te verplaas. Nadat die skeepvaart en handel in die Atlantiese gebied vanaf die vyftiende eeu 'n lang tyd deur die Spanjaarde en die Portugese beheer is, kom hulle in die sestiende eeu al hoe meer onder skoot van kapers. Dit het die Engelse en die Franse gehelp om die monopolie van die Spanjaarde en Portugese te breek. Die groot afwesige moondheid in die Atlantiese gebied in hierdie tyd was egter Nederland. Dit was 'n opmerklike feit, beskou in die lig van hulle vooraanstaande posisie in die handel en skeepvaart binne Europa. Aan die einde van die sestiende eeu begin Nederland egter ook deelneem aan die handel in die Atlantiese gebied.


Hierdie artikel is gemoeid met die bok as lid van die familie Caprinae (Engels goat); vir ander gebruike van die woord sien bok (dubbelsinnig). 'n Bok is enige lid van die spesies van beesagtige diere wat die subfamilie Caprinae vorm, maar sluit ook die enkele spesie in die subfamilie Pantholopinae in. Die skaapgroepe en die boerbok is ook deel van hierdie groep diere. Die familie waaraan hulle almal behoort sluit op ander takke die wildsbokke en beeste in. Die meeste ontwikkeling van die groep het plaasgevind ten tye van die laaste ystydperke, toe baie van die lede gespesialiseerd begin raak het vir oorlewing in gemarginaliseerde, onherbergsame omstandighede, soos berghange, woestyne en die sub-Arktiese gebied. Daarom vorm die meeste bokke troppe en is hulle stewiggeboude diere. Daar is 'n groot grootteverskil onder lede van die groep, vanaf net langer as 'n meter in die geval van die volgroeide grysgoral, Nemorhaedus goral, tot omtrent 2,5 m in die geval van 'n muskusos. Die diere word in twee groot groepe verdeel op grond van hul gewoontes, die hulpbronverdedigers en die weiers.


'n Kilometer (simbool: km) is 'n metrieke eenheid van lengte gelyk aan 1000 meter, en is afkomstig van die Griekse woorde khilia, wat duisend beteken, en metro, wat telling of mate beteken. Dit is ongeveer gelyk aan 0,621 myl, 1094 jaart of 3281 voet. 'n Kilometer is ook die lengte wat lig reis in 1⁄299,792,458 van een sekonde (Ligsnelheid). Unicode het simbole vir "km" (㎞), vierkante kilometer (㎢) en kubieke kilometer (㎦); hulle is net nuttig in CJK tekste waar hulle gelyk in grootte is aan een Chinese karakter. hektometer << kilometer << megameter SI-stelsel ligjaar parsek Wikiwoordeboek het 'n inskrywing vir kilometer. Hierdie artikel is ’n saadjie. Voel vry om Wikipedia te help deur dit uit te brei.


Sex is een van ses toneelstukke wat die aktrise Mae West tussen 1926 en 1931 vir Broadway geskryf het en waarin sy self ook gespeel het. Die toneelstuk handel oor 'n ambisieuse werkersklas prostituut genaamd Margy Lamont wat haar omstandighede probeer verbeter. In haar soeke na 'n beter lewe volg sy die vloot, op advies van 'n Britse vlootoffisier, van die Montreal-bordeel na Trinidad. Op die reis ontmoet sy 'n man uit 'n ryk gesin van Greenwich, Connecticut, wat haar om haar hand vra. Hy neem haar na hulle herehuis in Connecticut waar verdere intriges plaasvind. Die hoofsaaklik komiese stuk sluit bendeleiers, matrose en society matrons in. Sex ondersoek die verhouding tussen seksualiteit en die handel of die kommersiële, en die tallose vorms wat prostitusie aanneem. Sex was Mae West se eerste vollengte toneelstuk. Dit was vir byna 'n jaar op die planke voor sy in 1927 gearresteer en aangekla is dat sy 'n obsene produksie opvoer. Die aksie was oënskynlik daarop gemik om te verhoed dat haar tweede toneelstuk, The Drag, met die subtitel "A Homosexual Comedy", open.


'n Skipiste of piste is 'n gemarkeerde sone waarin mens op sneeu wat deur 'n masjien saamgepers is, redelik veilig en stabiel teen 'n sneeuhelling kan sneeuplankry, of met ski's kan afski. Bergski doen mens op pistes, en skilandloop op loipes. Ski-gebiede met pistes, het dikwels ook pretparke vir sneeuplankryers. Hierdie artikel is ’n saadjie. Voel vry om Wikipedia te help deur dit uit te brei.


Willem Helot was waarnemende goewerneur van die Kaap van 1711 tot 1714. Lys van kommandeurs en goewerneurs van die Kaapkolonie Hierdie artikel is ’n saadjie. Voel vry om Wikipedia te help deur dit uit te brei.


Die prefekture van Japan is Japan se 47 sub-nasionale jurisdiksies. Dit bestaan uit een metropool (都 to), Tokio; een rondgang (道 dō), Hokkaido; twee stedelike prefekture (府 fu), Osaka en Kioto; en 43 ander prefekture (県 ken). In Japannees word algemeen na hulle verwys as todōfuken (都道府県). Prefekture is regeringsliggame wat groter as stede en dorpe is. Elke prefektuur word gelei deur 'n direk verkose goewerneur en 'n enkelkamerparlement.


BASIC is 'n hoëvlak programmeertaal. Die naam is 'n akroniem wat staan vir Beginners All-purpose Symbolic Instruction Code. Die oorspronklike BASIC is ontwerp in 1963 deur John George Kemeny en Thomas Eugene Kurtz te Dartmouth Kollege om toegang te bied tot programmering aan studente wat nie vertroud was met hierdie wetenskap nie. Rondom hierdie tyd is die gebruik van rekenaars beperk tot wetenskaplikes en wiskundiges omdat dit nodig was om doelgemaakte sagteware te skryf. Die taal het wye aanklank gevind onder die mikrorekenaargemeenskap in die 1970's en word toe ook wyd gebruik op tuisrekenaars in die 1980's. BASIC is tot vandag toe nog baie gewild, alhoewel dit voorkom in ietwat ander gedaantes. Voor die middel van die 1960's was rekenaars verskriklike duur apparate en is hulle slegs gebruik om gespesialiseerde take te verrig. 'n Enkele bondelverwerking het slegs een taak uitgevoer te enige een oomblik, die een na die ander. Gedurende die 1960's het die prys van rekenaars begin sak en het hulle spoed ook toegeneem. Met hierdie ekstra verwerkingskrag het dit begin gebeur dat rekenaars nie tot hul volle kapasiteit gebruik kon word nie en het hulle soms gewag om take uit te voer.


'n Databasisbestuurstelsel (DBBS) is programmatuur wat ontwerp is met die doel om databasisse te bestuur. Tipiese voorbeelde van sulke programmatuur is Oracle, DB2, Microsoft Access, Microsoft SQL Server, Firebird, PostgreSQL, MySQL, SQLite, FileMaker, Sybase Adaptive Server Enterprise. Databasisbestuurstelsels word tipies deur databasisadministrateurs om databasisstelsels te skep. 'n DBBS is 'n reeks komplekse rekenaarprogramme wat die organisasie-, stoor-, bestuur- en herwinning van data in 'n databasis. 'n DBBS sluit in: 'n Modeleertaal om die skema van elke databasis te definieer wat deur die DBBS aangebied word volgens die datamodel. Die vier algemeenste soorte organisasies is hiërargiese, netwerk, relasioneel en objek. Omgekeerde lyste en ander metodes word ook gebruik. 'n Gegewe DBBS kan een of meer van die stelsels aanbied. Die optimale struktuur hang af van die natuurlike organisasie van die toepassing se data en die toepassing se spesifieke vereistes (wat kan insluit die transaksietempo, betroubaarheid, instandhoudingsvermoë, skaalvermoë en koste). Die dominante model in gebruik is die ad hoc een soos in SQL vervat.


'n Halfgeleier is 'n vastestof met geleidingseienskappe tussen 'n geleier en dié van 'n isolator; dit kan wissel oor 'n wye bestek hetsy permanent of dinamies. Halfgeleiers is belangrike materiale in vandag se tegnologie. Halfgeleiertoestelle, elektroniese komponente wat gemaak word van halfgeleiermateriale, is belangrike moderne elektriese toestelle. Hierdie toestelle word gebruik in die vervaardiging van rekenaars, selfone en digitale klankspelers. Silikon word tans gebruik om die meeste kommersiële halfgeleiers te vervaardig, maar daar bestaan dosyne ander materiale wat ook gebruik kan word. Halfgeleiers het eienskappe wat baie ooreenstem met isolators. Die twee kategorieë van vastestowwe verskil hoofsaaklik in die opsig dat isolators 'n lae mobiliteit van ladingsdraers besit. In halfgeleiers is die aantal (vrye) ladingsdraers klein. Daar is 'n bandgaping tussen die energieë wat elektrone moet verkry om vrylik van atoom tot atoom te kan beweeg. In halfgeleiers verkry baie min elektrone voldoende termiese energie om oor die bandgaping te spring vanaf die valensieband tot in die geleidingsband, wat nodig is vir elektrone om beskikbaar te wees om 'n elektriese stroom te gelei. Om hierdie rede het suiwer halfgeleiers en isolators, in die afwesigheid van toegepaste elektriese velde, soortgelyke weerstande.


Stronsium is 'n chemiese element in die periodieke tabel met die simbool Sr en 'n atoomgetal van 38. Stronsium is 'n aardalkalimetaal met 'n silwerwit of gelerige kleur wat chemies hoogs reaktief is. Die metaal vergeel wanneer dit aan lug blootgestel word. Dit kom natuurlik voor in die minerale selestiet en stronsianiet. Die 90Sr isotoop is teenwoordig in radio-aktiewe kern-uitval en het 'n halfleeftyd van 28.90 jaar. Vanweë sy uiters hoë reaktiwiteit in lug kom hierdie element slegs in verbinding met ander elemente in die natuur voor, soos in die geval van die minerale stronsianiet en selestiet. Stronsium is 'n glansende silwerige metaal wat sagter is as kalsium en selfs meer reaktief in water. Water in kontak met stronsium word ontbind om stronsiumhidrodksied en waterstofgas te vorm. Stronsium kan in lug brand en sodoende beide stronsiumoksied en stronsiumnitried vorm, maar aangesien dit nie spontaan met stikstof onder 380 °C reageer nie, sal slegs die oksied by kamertemperatuur gevorm word. Stronsium moet in keroseen gestoor word om oksidasie te verhoed; stronsium wat aan lug blootgestel word sal vinnig geel word as gevolg van die vorming van die oksied.


Julius I was die 35ste pous van die Rooms-Katolieke Kerk. Pous Julius I was 'n Romein van geboorte, die seun van Rustics. Op 6 Februarie 337 volg hy Pous Markus op en regeer tot sy dood op 12 April 352. Hy word opgevolg deur Pous Liberius. Die naam ‘Julius’ beteken uit die geslag van die Juliërs. Die pontifikaat van Pous Julius I word gekenmerk deur indringende optrede in die Ariaanse kwessie. Na die dood van Konstantyn die Grote op 22 Mei 337 het sy seun Konstantyn II die goewerneur van Gallië, Athanasius, toegelaat om na die bisdom van Alexandrië terug te keer. Die Ariane in Egipte het egter hulle eie biskop aangestel ene Pistus en het 'n afvaardiging na Rome gestuur om Pous Julius te vra om die aanstelling te bekragtig. Die afvaardiging het die besluite van die raad van Tyrus (335) saamgebring om aan te toon dat Athanasius wettig afgeset is. Athanasius het sy eie afvaardiging na Rome gestuur met 'n sinodale brief van die Egiptiese biskoppe wat hulle patriarg verdedig het. Toe Athanasius se gesante in Rome aankom het Macarius die leier van die Ariaanse gesante die stad verlaat.


Vir ’n artikel oor die oblast met dieselfde naam, sien Tjoemen-oblast. Tjoemen (Russies: Тюме́нь) is ’n stad in die Oeral- Federale Distrik in Rusland. Dit is 2 144 km oos van Moskou aan die Toera-rivier geleë. Dit is die hoofstad en grootste stad van die Tjoemen-oblast en het 634 171 inwoners (2013). Tjoemen was die eerste Russiese buitepos in Siberië en is in die 16de eeu gestig om Russiese uitbreiding in die streek te vergemaklik - vandaar sy bynaam "Moeder van Siberiese stede". Die dorp het vinnig gegroei van ’n militêre nedersetting tot ’n groot stad. Dit is vandag een van die belangrikste sake-, nywerheid- en vervoersentrums in Rusland en lê in ’n streek met groot olievelde wat van die grens met Kazachstan tot die Noordelike Yssee strek. Hierdie artikel is merendeels vertaal vanaf die Engelse Wikipedia-artikel en:Tyumen http://www.tyumen-city.ru/gorodtumeny/naselenie/ Wikimedia Commons het meer media in die kategorie Tjoemen. Stadsadministrasie Hierdie Rusland-verwante artikel is ’n saadjie. U kan help deur dit uit te brei.


Vooruitskatting in ekonomie behels die bepaling van die verwagte waarde van 'n ekonomiese grootheid in die toekoms. Ekonometrie word dikwels ingespan om vooruitskattings o.g.v. historiese verwantskappe te bepaal, maar daar word ook van meer eenvoudige tegnieke (insluitend leidende aanwysers) gebruik gemaak. Vooruitskatting speel nie alleen 'n vername rol in die neem van sakebesluite nie, maar is ook belangrik vir beleidsvormers. Die Suid-Afrikaanse Reserwebank volg 'n beleid van inflasieteikening, wat vereis dat die Bank 'n akkurate vooruitskatting van toekomstige inflasiesyfers moet hê. Hierdie artikel is ’n saadjie. Voel vry om Wikipedia te help deur dit uit te brei.


George Claassen (B.A., B.A.Hons., M.A., Ph.D.) is 'n Suid-Afrikaanse joernalis wat die departementshoof van joernalistiek aan Technikon Pretoria en Universiteit Stellenbosch was. Claassen was die eerste akademikus op die gebied van joernalistiek wat 'n kursus in wetenskap- en tegnologiejoernalistiek ontwikkel het en kan met reg die "vader van wetenskapskommunikasie in Afrika" genoem word In 1997 het hy die eerste universiteitskursus in wetenskap- en tegnologiejoernalistiek aan 'n universiteit in Afrika ontwikkel en gestig. Hy was wetenskapredakteur vir die Afrikaanse dagblad, Die Burger en is die stigtersdirekteur van Skepties Suid-Afrika (SSA) . Daar word soms na hom verwys as die "Suid-Afrikaanse Richard Dawkins" omdat hy 'n uitgesproke kritikus van kreasionisme en Intelligente Ontwerp is, asook van religie in die algemeen. Hy was gereeld by religieuse debatte betrokke. Claassen is die direkteur van die Sentrum vir Wetenskap en Tegnologie Massakommunikasie (CENSCOM) aan die Universiteit van Stellenbosch en is die ombudsman van Media24 se Gemeenskapspers. Hy dien ook as wetenskapskorrespondent vir die SAUK. Claassen het aan die Universiteit van Pretoria gestudeer waar hy sy B.A., B.A.Hons en M.A. voltooi het.


Gian Groen (gebore in die 1970's as Gideon Hanekom in Stellenbosch) is 'n Afrikaanse sanger, liedjieskrywer en stiger van die rock-groep Spinnekop. 2003: Met die maan gepla 2007: Welkom in somersburg Lied van die engele Groenkitaar Afrikaanse musiek Lys van Suid-Afrikaanse musikante Amptelike webwerf Weskus Skemer op YouTube Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Zambië is op 24 Oktober 1959 amptelik in gebruik geneem. Die vlag vertoon ’n groen baan met ’n gou adelaar bo-aan die wapperkant en drie vertikale bane in (van die vlagpaalkant) rooi, swart en oranje aan die wapperkant van die vlag. Die groen kleur op die vlag stel die land se vrugbare grond voor, die rooi stel die bloed voor wat gevlie het in die stryd om vryheid, swart stel die bevolking van Zambië voor en oranje stel die land se koperhulpbronne voor, wat ’n belangrike deel van die Zambiese ekonomie is. Die adelaar bo die drie vertikale bane simboliseer die hoop van die Zambiese volk. Die vlag het ’n ongewone ontwerp met die onderskeidende tekens wat aan die wapperkant van die vlag is (waar so te sê elke ander nasionale vlag s’n aan die vlagpaalkant of in die skildhoek is). Die vlag is deur die Zambiër, Gabrielle Ellison ontwerp. Die kleurskema word hieronder gelys: Tot 1939 is die vlag van die Verenigde Koninkryk ook gebruik as die vlag vir Zambië.


Ds. Francois (Frans) Maritz (13 April 1946 in Harare – 23 Februarie 2003 tussen Beatrice en Harare) was leraar in die Nederduitse Gereformeerde Kerk. Hy was 'n leier in die Sinode van Midde-Afrika en ’n sleutelfiguur in laasgenoemde se inskakeling in 2003 by die Sinode van Noord-Transvaal (nou Noordelike Sinode). Ook was hy ’n steunpilaar vir al die lidmate in Zimbabwe in die moeilike tye wat hulle in die jare voor sy dood beleef het. Dat hy so skielik deur ’n motorongeluk weggeruk is, was ’n uiters gevoelige slag vir die kerk. Maritz is op 13 April 1946 in Harare gebore, een van die min leraars in Midde-Afrika wat binne die sinodale gebied gebore is. Sy vader was Solomon Ignatius Maritz, ’n telefooningenieur, en sy moeder Johanna Sophia van der Walt, ’n onderwyseres. Hy ontvang sy skoolopleiding aan die Laerskool Hillside Bulawayo (1952-1956), Fort Victoria (1956-1959) en die Hamiltonskool in Bulawayo (1959-1964). Op skool het hy in debat en drama uitgeblink en was redakteur van die skoolblad in sy laaste jaar.


Karibiese Nederland (Nederlands: Caribisch Nederland, Engels: Caribbean Netherlands, Papiaments: Hulanda Karibe) of BES-eilande (Nederlands: BES-eilanden) is 'n versamelnaam vir die Nederlandse eilande Bonaire, Sint Eustatius en Saba. Die eilande behoort tot Nederland en het tot 10 Oktober 2010 deel uitgemaak van die Nederlandse Antille. Ná 10 Oktober het hulle die status van munisipaliteite gekry. Vir die eerste jare is nog nie duidelik nie tot watter Nederlandse provinsie die munisipaliteite behoort, daarom staan die "eilandsrade" (dit is die bestuur van die munisipaliteit) direkt onder die Nederlandse regering in Den Haag. Die regering het die provinsie-probleem tydelik opgelos deur 'n Ryksdiens (Rijksdienst Caribisch Nederland) na die Karibies gebied te stuur, wat moet help om die Nederlandse wette op die eilande in te stel, want die eilande gebruik nou nog (gedeeltelik) die wette van die voormalige Nederlandse Antille. Sedert 1 Januarie 2011 is die Amerikaanse dollar die geldeenheid. "De Nederlandsche Bank - Bonaire, Sint Eustatius, Saba". Geargiveer vanaf die oorspronklike op 25 Desember 2010. Besoek op 1 Januarie 2011.


Die jaar 10 voor Christus (7 v.C.) was 'n gewone jaar volgens die Juliaanse kalender wat op 'n Woensdag of Donderdag; of 'n skrikkeljaar wat op 'n Dinsdag of Woensdag begin het (bronne verskil hieroor). Die Skitiese vors Azilis volg Azes I op in Groter Gandhara. 1 Augustus – Claudius, keiser van die Romeinse Ryk († 54). The Grandeur of Gandhara: The Ancient Buddhist Civilization of the Swat, Peshawar, Kabul and Indus Valleys, Rafi U. Samad, Algora Publishing, 2011, ISBN 0-87586-860-6, ISBN 978-0-87586-860-8


.fj is die agtervoegsel van domeinname van Fidji. Lys van Internettopvlakdomeine ISO 3166-2:FJ (en) IANA se whois-gegewens vir .fj (en) Domeinregistrasie vir .fj


Karië (van Loewiaans Karoewa wat "styl land" beteken, Antieke Grieks: Καρία) was 'n streek van wes-Anatolië, vanaf die kus van mid-Ionië (Mykale) suidwaarts tot Lycië en ooswaarts tot Frigië. Die inwoners van Karië, wat weens hul tuisland as Kariërs bekend gestaan het, was reeds lank voor die Grieke in Karië aanwesig. Volgens Herodotos se beskrywing was hulle van Minoïese afkoms, terwyl die Kariërs hulself beskryf het as komende van die Anatoliese vasteland, met uitgebreide seevarende belange, en as bloedverwante van die Mysiërs en die Lidiërs. Die Kariese taal is in 1980 deur John Ray ontsyfer en blyk 'n Anatoliese taal te wees, soos die naburige tale van Lisië, Lidië ens. Ook in noue verband met die Kariërs was die Lelegers, wat 'n vroeëre benaming vir die Kariërs kon wees, of vir 'n volk wat hulle in die streek voorafgegaan het en voortbestaan het as 'n ondergroep van hul gemeenskap, na bewering in 'n hoedanigheid van laer status. Die Ioonse en Doriese Grieke het die weste daarvan gekoloniseer en het die Kariese bevolking aangevul om Grieks-oorheersde state daar te vorm.


UNICEF (Engels vir: United Nations Children's Fund) is 'n internasionale organisasie binne die Verenigde Nasies wat op 11 Desember 1946 gestig is om bystand aan kinders te verleen in lande wat deur die Tweede Wêreldoorlog verwoes was. UNICEF se hoofkantoor is in New York in die Verenigde State van Amerika geleë. Hulle ontvang geldelike bydraes van verskeie regerings en privaatpersone van dwarsoor die wêreld. UNICEF het in 1965 die Nobelprys vir Vrede ontvang. Die Poolse dokter Ludwik Rajchman word beskou as die stigter van UNICEF en dien as sy eerste voorsitter in 1946. UNICEF maak staat op bydraes van regerings en private skenkers. (en) "The Nobel Peace Prize 1965". Nobelprize.org. Geargiveer vanaf die oorspronklike op 7 Oktober 2017. Besoek op 6 Oktober 2017. (ar) (en) (es) (fr) (pt) (ru) (zh) Amptelike webwerf (en) "UNICEF". Encyclopædia Britannica. Besoek op 16 Februarie 2021. Hierdie artikel is ’n saadjie. Voel vry om Wikipedia te help deur dit uit te brei.


Stefans Grové (1922–2014) was 'n Suid-Afrikaanse klassieke komponis. Hy word deur baie as een van Afrika se grootste komponiste beskou. Stefans Grové is op 23 Julie 1922 op Bethlehem in die Vrystaat gebore. Sy vader is ’n skool-hoof en sy moeder ’n musiekonderwyseres, van wie hy sy eerste musieklesse ontvang. Op negejarige ouderdom komponeer hy reeds sy eerste musiekstuk. Hy gaan skool by die President Brand Hoërskool in Bloemfontein. Ná matrikulasie word hy, op 17-jarige ouderdom, die orrelis van die NG Kerk De Bloem in Bloemfontein. D.J. Roode, sy oom wat later die Hoof van die Departement van Musiekeksamens by Unisa sou word, neem hom nou onder sy vlerke en gee aan hom gevorderde musieklesse. Hy verwerf die Lisensiate in klavier en orrel in 1942 en in dieselfde jaar verwerf hy twee goue medaljes en ’n beker vir komposisie in die Johannesburg Eisteddfod. Van 1942 tot 1944 is hy orrelis en musiekonderwyser in Klerksdorp. Hy voltooi ’n komposisie vir ’n ballet suite vir ’n volle orkes in 1944 en word op sterkte hiervan toegelaat as student aan die Kaapstadse Musiekkollege.


Arsenal Football Club is 'n professionele Londense sokkerspan wat in die Engelse Premier League speel. Hulle is een van die mees suksesvolle Engelse sokkerspanne en het al drie keer die Premier League gewen. Die klub dra rooi-en-wit truie en hul tuisveld is die Emirates Stadium in Noord-Londen. Hulle bynaam is "The Gunners". Afrigter : Mikel Arteta. Die klub is in 1886 in Woolwich, Suidoos-Londen, gestig en is vernoem na die Royal Arsenal wapenfabriek. In 1913 het die klub na die Highbury Stadium in Islington, Noord-Londen, geskuif, en in 2006 na die nuwe, groter, Emirates Stadium, ongeveer 'n half-kilometer vanaf Highbury.


Hendri Leon Francious Maré (1889–1983) was 'n Afrikaanse skrywer en Hertzogpryswenner vir prosa in 1920. Al het hy later jare feitlik onbekend en vergete geword, bly hy een van die grondleggers van die Afrikaanse prosa, dié pionier op die gebied van die Afrikaanse verhaalkuns wat die weg vir latere prosaïste gebaan het. Hendri Leon Francious Maré is op Saterdag, 14 September 1889 op Pietersburg gebore as die jongste van sewe kinders, van wie ses grootword. Sy vader is die magistraat Dietlof Siegfried von Schönfeld Maré (27 Mei 1824 – 27 Junie 1890) en sy moeder is die onderwyseres Carolina Augusta von Eberhardt (2 Julie 1856 – 27 September 1943). Sy broers en susters is Maria Fransina (gebore 23 Augustus 1877), Margaretha Susanna Sophia (23 Desember 1878), Dietlof Siegfried von Schönfeld (3 Maart 1881), Aletta Elizabeth Cornelia (6 Januarie 1883), Carolina Augusta (1885, wat kort na geboorte oorlede is) en Carel Rudolph Anton von Eberhardt (21 Januarie 1887). Leon se ouma, Johanna Maré, was ’n suster van die Voortrekkerleier Andries Pretorius en sy oupa Paul Maré was ’n landdros op Graaff-Reinet.


К (kleinletter: к) is ’n letter van die Cyrilliese alfabet en moenie met die letter K/k in die Latynse alfabet verwar word nie. Dit word uitgespreek as /k/. In die ou Cyrilliese alfabet was die letter se naam kako (како) en het dit ’n syferwaarde van 20 gehad.


Die Smolensk-kremlin (Russies: Смоленский кремль) is ’n fort wat die middestad van Smolensk in die weste van Rusland omring. Die fortmuur, wat gedeeltelik behoue gebly het, is tussen 1595 en 1602 gebou tydens die bewind van tsaars Fjodor I en Boris Godoenof. Die Smolensk-kremlin het ’n groot rol gespeel in die verdediging van Rusland teen aanvalle uit die weste. Dit is die eerste keer in 1554 uit hout gebou en is later deur ’n klipvesting vervang. Dit is ’n argitektuurmonument wat op federale vlak beskerm word. "Крепостные стены и башни (Крепость Смоленская)" (in Russies). Russiese Departement van Kultuur. Geargiveer vanaf die oorspronklike op 9 Mei 2016. Besoek op 5 Augustus 2011. Versterkings van Smolensk (ru)


Die Greylingspas is 'n bergpas wat in die suidelike Drakensberge suidwes van Barkly-Oos lê, op die R396-grondpad na Rossouw en Indwe. Die pas bereik 'n hoogte van 1 800 m bo seespieël en 'n steilte van 1:8. Lys van bergpasse in Suid-Afrika


Die onderhandelinge wat gelei het tot die Lancasterhuis-ooreenkoms het onafhanklikheid aan Rhodesië verleen na Ian Smith se Eensydige Onafhanklikheidsverklaring in 1965. Die Ooreenkoms (wat in Desember 1979 geteken is) het die Onafhanklikheidsgrondwet, pre-onafhanklikheidsooreenkomste en ’n skietstilstand gedek. Die partye wat verteenwoordig is gedurende die kongres was die Britse regering, Patriotiese Front, gelei deur Robert Mugabe en Joshua Nkomo, ZAPU en ZANU en die regering van Zimbabwe-Rhodesië, verteenwoordig deur Abel Muzorewa en Ian Smith. Dit is op 21 Desember 1979 geteken. Na afloop van die vergadering van Staatshoofde van die Gemenebeslande wat van 1-7 Augustus 1979 in Lusaka gehou is, het die Britse regering Muzorewa en die leiers van die Patriotiese Front genooi om deel te neem aan ’n Konstitusionele Kongres by Lancasterhuis. Die doel van die kongres was om die terme van ’n onafhenklikheidsgrondwet te bespreek en te bereik, en dat verkiesings gehou moet word onder toesig van Britse outoriteit om Rhodesië toe te laat om onafhanklikheid op ’n wetlike wyse te bekom en vir die partye om hul verskille deur politiek op te los.


Shubra El-Kheima (Arabies: شبرا الخيمة) is 'n stad in die noordweste van Egipte, wat aan die Nylrivier geleë is. Die stad het 'n bevolking van 1 016 722 in 2006 gehad en is die vierde grootste stad van die land ná die hoofstad Kaïro, Alexandrië en Gizeh. Shubra El-Kheima lê in die governorate van Qalyubia en behoort tot die metropolitaanse gebied van die hoofstad Kaïro. Hierdie artikel is ’n saadjie. Voel vry om Wikipedia te help deur dit uit te brei.


Limnothrissa is 'n genus van visse wat aan die familie Clupeidae behoort. Daar is slegs een spesie in die genus. Kenmerkend van die genus is dat die onderkaak langer is as die bokaak, die tande aan die bo kaak is klein terwyl die tande aan die onderkaak groot is. Die spesie wat hoort tot die genus en voorkom in Suider-Afrika: Limnothrissa miodon - Kapenta Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Die Metzdam is geleë in die Moetladimorivier, Limpopo, Suid-Afrika. Die dam is 13 km suidoos van Trichardtsdal geleë. Die dam het 'n bakmaat van 3,85 miljoen m3 en beslaan 'n oppervlakte van 0.55 km2. Die damwal is 16 m hoog. Lys van grootste damme in Suid-Afrika Departement van Waterwese se lys van bestaande damme, Oktober 2011, besoek 17 Februarie 2013


Die Klein-Newarivier of Malaja Newa (Russies: Ма́лая Нева́) is die tweede grootste sytak van die Newarivier. Die Newa verdeel naby die Strelka, die mees oostelike punt van Wasiljefski-eiland in Sint Petersburg, in die Bolsjaja Newa (die suidelike tak) en die Malaja Newa (die noordelike tak). Die rivier is 4,25 km lank en tot 7 meter diep, en die breedte wissel van 200 tot 400 meter. Sy sytakke is die Smolenka en Zjdanofka. Daar is twee brûe oor die Malaja Newa, Beurs- en Toetsjkof-brug. Hierdie Rusland-verwante artikel is ’n saadjie. U kan help deur dit uit te brei. Koördinate: 59°58′N 30°14′O / 59.967°N 30.233°O / 59.967; 30.233


Die Lelkiewiet (Vanellus senegallus) is 'n redelike algemene standvoël en kom voor in die noorde en ooste van Suider-Afrika. Die streekbevolking is ongeveer 15,000 voëls. Die voël is 34 – 35 cm groot en weeg 180 - 280 gram met 'n vlerkspan van 86 cm. In Engels staan die voël bekend as African Wattled Lapwing. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Vanellus senegallus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Comair is 'n Suid-Afrikaanse lugredery. Die lugredery bedryf geskeduleerde dienste op plaaslike lugroetes as 'n konsessiehouer van British Airways en 'n geaffilieerde lid van die Oneworld-alliansie. Hulle opereer hoofsaaklik vanaf die O.R. Tambo Internasionale Lughawe in Johannesburg en fokus op roetes na die Kaapstad Internasionale Lughawe en Koning Shaka Internasionale Lughawe. Hulle hoofkwartier is naby O.R. Tambo in die Bonaero Park-gebied van Kemptonpark in Gauteng geleë. Comair se vloot bestaan uit die volgende vliegtuie (Soos op 26 Mei 2020): Boeing 737-400 - 5 Boeing 737-800 - 14 Boeing 737-Max-8 - 1 (Plus 7 op bestselling, hierdie vliegtuie is tans gegrond) (en) http://www.theafricanaviationtribune.com/2013/09/south-africa-comair-ltd-profits-soar-to.html https://www.planespotters.net/airline/Comair Wikimedia Commons het meer media in die kategorie Comair. Amptelike webtuiste


Yoshiyuki Matsuyama (gebore 31 Julie 1966) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Zarasai luister (hulp·inligting) is 'n stad in die uiterste noordooste van Litaue naby die grens met Letland. Die stad, wat as administratiewe sentrum van die gelyknamige rajon-munisipaliteit fungeer, staan veral bekend vir sy ligging temidde van 'n boslandskap met talle mere. Die stadskern word omring deur sewe mere, waarvan die grootste met 'n oppervlakte van 372 hektaar en sewe eilande as naamgewer vir die stad gedien het. Vroeë verwysings na die gebied dateer uit die 14de eeu toe 'n kerk en 'n klooster van die bisdom Vilnius op een van die eilande gestig is. 'n Klein nedersetting het destyds aan die meeroewer ontstaan. Zarasai het in sy geskiedenis Duitse (Ossersee), Russiese (Nowoaleksandrowsk) en Poolse (Jeziorosy) name gedra. Die laasgenoemde is, net soos die latere Litause benaming Ežerenai, afgelei van die woord "meer" (jesioro in Pools, ežeras in Litaus). Sedert 1929 is Zarasai die amptelike Litause stadsnaam. Koördinate: 55°43′N 26°14′O / 55.717°N 26.233°O / 55.717; 26.233


Tadashi Nakamura (gebore 10 Junie 1971) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Hiroshi Nanami (gebore 28 November 1972) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Karibiese gebied (Engels: Caribbean; Frans: les Caraïbes; Haïtiaanse Kreools: Karayib; Jamaikaanse Patois: Kiaribiyan; Nederlands: De Caraïben; Papiaments: Karibe; Spaans: El Caribe) is 'n streek in die westelike tropiese deel van die Atlantiese Oseaan, noord van die ewenaar. Dit bestaan uit die Karibiese See en die Wes-Indiese Eilande. Die Karibiese gebied is genoem na die volk van die Karibe, wat die Spaanse conquistadores op die Klein Antille ontdek het. Die gebied beslaan 'n oppervlakte van 2 754 000 km² en 'n bevolking van 39 169 962. Die Karibiese gebied behoort tot Noord-Amerika; net die eilande van Colombia en Venezuela asook die drie Guyana's word as 'n deel van Suid-Amerika beskou.


Die Kaapse boomheide (Erica tristis) is 'n klein boom, soms 'n struik, wat in fynbos en rotsagtige plekke voorkom. Die boom se FSA-nommer is 575.1.. Alfabetiese lys van Suid-Afrikaanse bome Lys van Erica spesies https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 SANBI Redlist Plants of the World


Oberspreewald-Lausitz (amptelik: Landkreis Oberspreewald-Lausitz, Neder-Sorbies: Wokrejs Górne Błota-Łužyca) is 'n administratiewe distrik in die suide van die Duitse deelstaat Brandenburg. Dit grens in die weste aan Elbe-Elster, in die noorde aan Dahme-Spreewald, in die ooste aan Spree-Neiße en in die suide aan die Saksiese distrikte Bautzen en Meißen.


Die Nicobar-eilande (Engels: Nicobar Islands) is 'n eilandgroep in die Indiese Oseaan en vorm saam met die noordelike Andaman-eilande die Indiese uniegebied Andaman- en Nicobar-eilande. Die eilandgroep het 'n bevolking van sowat 36 819 in 2011 gehad en het 'n oppervlakte van 1 841 km². Die hoofstad, Port Blair, het 'n bevolking van 100 608 in 2010 gehad. Die Nicobar-eilande is oos van die Indiese subkontinent, in die suidweste van Mianmar, in die weste van Thailand en in die noordweste van Indonesië tussen die Golf van Bengale in die weste en die Andamanse See in die ooste geleë. Hierdie artikel is ’n saadjie. Voel vry om Wikipedia te help deur dit uit te brei.


Die komkommer (Cucumis sativus) is 'n wyd verboude plant in die wonderboom familie Cucurbitaceae. Dit is 'n rankplant wat silindriese vrugte dra wat gebruik word as kulinêre groente. Daar is drie hoofvariëteite van komkommer: gesny, gepiekel en burpless. Binne hierdie rasse het verskillende kultivars te voorskyn gekom. Die komkommer is oorspronklik van Suid-Asië, maar dit groei nou op die meeste vastelande. Baie verskillende variëteite word op die wêreldmarkte verhandel. Die komkommer is 'n kruipende wingerdstok wat sy wortels in die grond anker en teen traliewerk of ander ondersteunende rame opklim, dit krul sy rankers rondom sktrukture as ondersteuning met dun, stygende lote. Die plant het groot blare wat 'n dak oor die vrugte vorm. Die vrugte van die komkommer is rofweg silindries, verleng met 'n tapse eindpunt, en bereik tot 60 cm (24 duim) in lengte en 10 cm (4 duim) in deursnee bereik. Met 'n ingeslote saad en die ontwikkeling van 'n blom, word die komkommer plantkundig as pseudovrugte geklassifiseer. Soos tamaties en murgpampoen word hulle meestal voorberei in slaaie en ook as vars groente geëet.


Polokwane Internasionale Lughawe, voorheen bekend as Pietersburg Internasionale Lughawe of Gateway Internasionale Lughawe (IATA: PTG, ICAO: FAPP), is 'n lughawe in diens van die stad Polokwane (tot 2005 bekend as Pietersburg) in die Limpopoprovinsie van Suid-Afrika. Die lughawe is 5 km noord van die stad geleë. Dit is in 1996 geopen op die perseel van die voormalige Lugmagbasis Pietersburg. Die lughawe het geskeduleerde vlugte van en na Johannesburg se O.R. Tambo Internasionale Lughawe, met vyf vlugte op weeksdae, een vlug op Saterdae en twee op Sondae. Dit hanteer ongeveer 8 000 vliegtuie en 59 000 passasiers per jaar. In April 2021 het Suid-Afrikaanse Burgerlugvaartowerheid die lughawe se lisensiekategorie weens die onvoldoende voorsiening van veiligheidsdienste vir geskeduleerde kommersiële vlugte afgegradeer. Vervolgens het Airlink sy vlugte opgeskort. (en) "Aviation Statistics". Limpopo Province Freight Databank. Limpopo provinsiale regering. Geargiveer vanaf die oorspronklike op 2 Januarie 2015. Besoek op 9 Augustus 2013. (en) Limpopo Toerisme & Parke: Lugvervoer Geargiveer 2 Maart 2013 op Wayback Machine (en) Gateway Internasionale Lughawe: Geskiedenis Geargiveer 14 Julie 2008 op Wayback Machine (en) Gateway Internasionale Lughawe: Vlugskedules Geargiveer 14 Julie 2008 op Wayback Machine (en) Sonjica, Nomahlubi (7 April 2021).


Hierdie artikel handel oor die distrik (borough) in Londen. Vir ander gebruike, sien Barnet (dubbelsinnig). Barnet (amptelik in Engels as die London Borough of Barnet) is 'n distrik (borough) in die noorde van Groter-Londen, Engeland. Volgens die 2011-sensus het die distrik 'n bevolking van 356 400 gehad. Bekend vir sy Joodse geskiedenis, in 2011 was 14,8 persent van Barnet se bevolking Joods; meer as enige ander plek in die Verenigde Koninkryk. Dit grens aan die graafskap Hertfordshire in die noorde en vyf ander Londen-distrikte in die ooste, suide en weste. Barnet se amptelike webwerf allinlondon.co.uk/barnet (en) Hierdie artikel is ’n saadjie. Voel vry om Wikipedia te help deur dit uit te brei.


Oviraptorosauria ("eierdief-akkedisse") was ’n groep geveerde Maniraptora-dinosourusse uit die Kryt-periode in wat nou Asië en Noord-Amerika is. Hulle het kenmerkende kort, papegaai-agtige skedels met snawels gehad, met of sonder benerige kamme op die kop. Hulle het gewissel van die grootte van ’n kalkoen tot 8 meter lank en met ’n gewig van 1,4 ton (soos die Gigantoraptor). Hulle en ander Maniraptora-dinosourusse is na verwant aan voëls. Sekere wetenskapliks meen hulle was inderdaad primitiewe, nie-vlieënde voëls. Aanvanklik is geglo hulle het eiers gesteel om te eet (vandaar die naam), maar dié teorie geld nie meer nie. Die meeste volledige Oviraptorosauria-fossiele is in Asië ontdek. In Noord-Amerika is hulle dun gesaai. Xu, X., Tan, Q., Wang, J., Zhao, X., and Tan, L. (2007). "A gigantic bird-like dinosaur from the Late Cretaceous of China." Nature, 447: 844-847. Maryanska, T., Osmólska, H., & Wolsam, M. (2002). "Avialian status for Oviraptorosauria".


Amos is die 30ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die derde van die sogenaamde twaalf Klein Profete. Alhoewel Amos uit Juda afkomstig was, het hy teen die middel van 8ste eeu v.C. as profeet teen die noordelike Israel opgetree. Dit was 'n tyd van materiële welvaart, politieke stabiliteit en uiterlike godsdienstige aktiwiteit, maar ook van geestelike verval en van ernstige wanpraktyke op sosiaal-etiese gebied. Amos rig hom veral teen die sondes van onderdrukking, uitbuiting van armes en verkragting van die reg. In die slotverse van sy boek kondig hy Israel se herstel aan. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Amos.


Nephthys was in die Egiptiese mitologie ’n lid van die Ennead van Heliopolis, ’n dogter van Noet en Geb. Sy is saam met haar suster, Isis, verbind met begrafnisrituele vanweë haar rol as die beskermer van mummies en die god Osiris, en as die suster en vrou van Set. Teen die tyd van die 5de-dinastiese Piramidetekste het Nephthys haar verskyning gemaak as godin van die Ennead. Sy is beskryf as ’n godin van goddelike hulp en beskerming. Sy word in sommige mites beskou as die ma van die begrafnisgod, Anoebis. As hoofversorger van die farao-god Horus was Nephthys ook die versorger van die heersende farao. Soms is sy uitgebeeld as ’n gevaarlike godin wat die farao se vyande met haar vurige asem kon verbrand. Abeer El-Shahawy books.google.co.uk The funerary art of Ancient Egypt: a bridge to the realm of the hereafter], American University in Cairo Press, 2005 ISBN 977-17-2353-7, besoek op 2011-12-12 G. A. Wainwright, Seshat and the Pharaoh, The Journal of Egyptian Archaeology, Vol. 26, (Feb., 1941), pp.


28 Eskader SALM is die medium-vervoereskader van die Suid-Afrikaanse Lugmag. Die eskader gebruik die Lockheed C-130 Hercules vragvliegtuig en is op Lugmagbasis Waterkloof gehuisves.


Die Federale Distrik (Portugees: Distrito Federal; uitgespreek [dʒiʃˈtɾitu fedeˈɾaw]) is een van die 27 state en distrikte van Brasilië. Die distrik sluit die land se hoofstad, Brasília in. In 2012 het die Federale Distrik sowat 2,6 miljoen inwoners gehad. Deelstate van Brasilië Bevolking in 2012 Die Federale Distrik se amptelike webwerf (pt) Wikimedia Commons het meer media in die kategorie Federale Distrik (Brasilië). Hierdie artikel is ’n saadjie. Voel vry om Wikipedia te help deur dit uit te brei.


Dioscurus (ook Dioscorus) was die sewende teenpous van die Rooms Katolieke Kerk vir 22 dae. Hy is verkies deur die kerkgemeenskap as teenpous van Pous Bonifatius II. Bonifatius is deur sy voorganger Pous Felix IV aangedui as pous. Sodanige aanduiding was onwettig en Dioscurus is as teenpous aangestel. Bonifatius het egter die steun van koning Athalarik van die Gote gehad. Dioscurus was oorspronklik 'n diaken van die Kerk in Aleksandrië. Hy word gedwing om te vlug weens sy teenstand teen Monofisitisme en arriveer in Rome tydens die skisma van Teenpous Novatianus. Richards beweer hy het koning Teodorik die Grote oorreed om Pous Simmachus as die ware pous te erken. Later onder Pous Hormisdas was Dioscurus pouslike apokrisarius (legaat) aan die hof van keiser Justinianus I van Konstantinopel waar hy die Akasiaanse skisma help beëindig. Hy het ook pous Hormisdas oortuig om teopasisme te verwerp. Gedurende die pontifikaat van pous Felix IV was Dioscurus die leier van die Bisantynese party. Pous Felix IVS wou hê dat Bonifatius hom moet opvolg deels om die oproer wat sy eie verkiesing veroorsaak het te vermy. Richards beskryf hom egter as deel van die pro-Gotiese party en hy wou hê dat hulle aan die mag moes bly.


Aletta Johanna de Klerk (Burgersdorp, 9 Januarie 1883 - Potchefstroom, 21 Augustus 1919) was die tweede vrou van ds. W.J. de Klerk en die moeder van oudmin. Jan de Klerk en Susan Strijdom, vrou van eerste minister adv. J.G. Strijdom. Sy was die grootmoeder van oudpres. F.W. de Klerk en dr. Willem de Klerk, akademikus en koerantredakteur. Aletta Johanna van Rooy was die tweede oudste kind en eerste dogter uit sen. J.C. (Jan) van Rooy (distrik Colesberg, 23 Julie 1859 – Bloemfontein, 10 Julie 1944) se eerste huwelik, op 14 Junie 1880 op Burgersdorp met Aletta Johanna Smit (distrik Burgersdorp, 8 April 1859 – Bethulie 25 Desember 1921). Eindelik was daar ses seuns en vyf dogters. J.C. van Rooy was die derde kind van die stamouers van die familie Van Rooy in Suid-Afrika, J.C. en Anne van Rooy. Ná haar moeder se dood is Aletta se pa nog twee keer getroud, in 1923 met die weduwee Levina Catharina van der Walt (née Duvenage) en in 1935 met die weduwee Helena Hugo.


Sahoere was die tweede Egiptiese farao van die 5de Dinastie tydens ’n tydperk bekend as die Ou Ryk. Sy geboortenaam beteken "Hy wat na aan Ra is". Sy Horusnaam was Nebchaoe (Nb-ḫˁ.w) Sahoere was die seun van koningin Neferhetepes, soos blyk uit tonele uit Sahoere se piramidekompleks by Aboesir. Sy pa was Oeserkaf. Hy was getroud met koningin Neferetnebty en het verskeie seuns gehad. Ranefer en Netjerirenre kom saam met Sahoere en Nefertnebty op tonele voor en is vermoedelik haar seuns. Horemsaf, Chakare en Nebanchre word in Sahoere se dodetempel uitgebeeld, maar dit is nie bekend wie hul ma was nie. Sahoere is opgevolg deur Neferirkare Kakai, die eerste farao bekend wat aparte name gebruik het. Die Tsjeggiese Egiptoloog Miroslav Verner spekuleer dat Ranefer die troon bestyg het as Neferirkare en dat Netjerirenre dalk later farao Sjepseskare geword het. Sahoere het omstreeks 2487 tot 2475 v.C. oor Egipte regeer. Volgens die Turynse Koningslys het sy bewind 12 jaar geduur. Historiese rekords en Egiptiese kuns wys Sahoere het ’n Antieke Egiptiese vloot op die been gebring en met kulture in die Oos-Mediterreense gebied handel gedryf.


Dame Vera Lynn, DBE (gebore Vera Margaret Welch op 20 Maart 1917, oorlede op 18 Junie 2020 in Oos-Sussex), wyd bekend as "The Forces' Sweetheart", was ’n Engelse sangeres, liedjieskrywer en aktrise wie se musiekopnames en –uitvoerings haar geweldig gewild gemaak het tydens die Tweede Wêreldoorlog. Tydens die oorlog het sy in Egipte, Indië en Birma getoer waar sy in die buitelug konserte vir soldate opgevoer het. Die liedjies wat veral met haar vereenselwig word, is "We'll Meet Again", "The White Cliffs of Dover", "A Nightingale Sang in Berkeley Square" en "There'll Always Be an England". Ná die oorlog het sy gewild gebly en opgetree op TV en oor die radio in die Verenigde Koninkryk en die Verenigde State. Van die treffers wat sy ná die oorlog uitgereik het, was "Auf Wiederseh 'n Sweetheart" en haar no. 1-treffer in die VK "My Son, My Son". In 2009 het sy die oudste lewende kunstenaar geword wat die topplek op die Britse album-treffersparade behaal het.


Chilesaurus is ’n uitgestorwe genus van teropode-dinosourusse waarvan fossiele in 2004 vir die eerste keer ontdek is deur die sewejarige Diego Suárez in die Toqui-formasie in Chili. Die genus bevat net een spesie, Chilesaurus diegosuarezi. Chilesaurus het sowat 150 miljoen jaar gelede in die Laat Jura-periode gelewe. Fossiele van Chilesaurus, ’n rugwerwel en ’n rib, is op 4 Februarie 2004 deur die sewejarige Diego Suárez ontdek terwyl hy saam met sy ouers, die geoloë Manuel Suárez en Rita de la Cruz, in die Aysén-streek op soek was na sierstene. Nog bene is in 2008 ontdek en daar is geglo dat dit dié van verskeie spesies dinosourusse was wat saam gesterf het. Eers later is besef die bene behoort tot dieselfde spesie met ’n vreemde kombinasie van eienskappe. In 2015 is die tipe-spesie Chilesaurus diegosuarezi genoem, na Chili en Diego Suárez. Die holotipe, SNGM-1935, is gevind in die Toqui-formasie uit die geologiese tydsnede Laat Titonium. Dit bestaan uit die redelik volledige skelet en kopbeen van ’n jong dier, maar die pote en die grootste deel van die stert ontbreek.


Amenemhat of Amenemhet III was ’n Egiptiese farao van die 12de Dinastie. Hy het van omstreeks 1860 tot 1814 v.C. regeer – die langste bewind bekend. Dit is gevind in ’n papirus uit die 46ste jaar van sy regering. Sy bewind word beskou as die goue era van die Middelryk van Antieke Egipte. Hy kon tot 20 jaar saam met sy pa, Senoesret III, regeer het. Aan die einde van sy bewind het hy die troon gedeel met sy opvolger, Amenemhet IV. Sy dogter, Sobekneferoe, het Amenemhat IV later opgevolg as die laaste heerser van die 12de Dinastie. Amenemhat III se troonnaam, Nimaatre, beteken "Behorende tot die Geregtigheid van Ra". Tydens sy lang bewind het Amenemhat die werk van sy pa voortgesit om die Fajoem-depressie met die Nylrivier te verbind. ’n Kanaal van 16 km lank en 1,5 km breed, bekend as Mer-Wer (die "Groot Kanaal") is gebou; dit is nou bekend as Bahr Joessef. ’n Meer is gevorm wat 13 miljard m3 vloedwater per jaar kon hou.


’n Fenotipe is die samestelling van ’n organisme se waarneembare eienskappe, soos sy morfologie, ontwikkeling, biochemiese of psigologiese eienskappe, gedrag, gevolge van gedrag (soos voëlneste) ens. Richard Dawkins het in 1978 en weer in 1982 voorgestel voëlneste en ander strukture soos bewerdamme is "uitgebreide fenotipes". ’n Fenotipe is die eindproduk van ’n organisme se gene plus die invloed van omgewingsfaktore en die wisselwerking tussen die twee. Met omgewingsfaktore word hier bedoel alle faktore wat vanaf die sigootvorming die kenmerke van 'n individu kan beïnvloed. Wanneer twee of meer duidelik verskillende fenotipes in dieselfde bevolking of spesie bestaan, word dit polimorf genoem. Die genotipe van ’n organisme daarteenoor, is die oorgeërfde instruksies wat dit in sy genetiese kode dra. Nie alle organismes met dieselfde genotipe lyk dieselfde of tree dieselfde op nie, want voorkoms en optrede word beïnvloed deur omgewings- en ontwikkelingsfaktore en skep so verskillende fenotipes. Net so het alle organismes wat dieselfde lyk, nie noodwendig dieselfde genotipe nie. Hierdie onderskeid tussen genotipe en fenotipe is in 1911 deur Wilhelm Johannsen voorgestel om ’n onderskeid te maak tussen ’n organisme se oorgeërfde eienskappe en die eindproduk van hierdie oorgeërfde eienskappe.


Inteling is die voortplanting van individue wat geneties naby verwant is. Die term word algemeen gebruik met betrekking tot mense, maar verwys in die algemeen na genetiese afwykings en ander gevolge in enige soort organisme. Dit kan lei tot ’n groter kans dat afstammelinge deur ’n resessiewe karaktertrek geraak word. Dit lei gewoonlik tot ’n afname in ’n gemeenskap om te oorleef en voort te plant. Inteling is ’n tegniek wat in selektiewe teling gebruik word. Veetelers kan dit gebruik wanneer hulle byvoorbeeld ’n nuwe karaktertrek wil inteel, maar hulle moet op die uitkyk wees vir ongewenste karaktertrekke in afstammelinge – wat uitgeskakel kan word deur verdere selektiewe teling. Dit kom ook algemeen by plante voor in die vorm van selfbestuiwing. Nabulsi M.M., Tamim H., Sabbagh M., Obeid M.Y., Yunis K.A., Bitar F.F. (2003). "Parental consanguinity and congenital heart malformations in a developing country". American journal of medical genetics. Deel A. 116A (4): 342–7. doi:10.1002/ajmg.a.10020. PMID 12522788.AS1-onderhoud: meer as een naam: authors list (link) Jiménez JA, Hughes KA, Alaks G, Graham L, Lacy RC (1994).


David Jude Heyworth Law (gebore op 29 Desember 1972), professioneel beked as Jude Law, is ’n Britse akteur. Hy het benoemings gekry vir twee Oscars, twee Screen Actors Guild Awards, drie Golden Globes en twee Baftas, waarvan hy een gewen het. In 2007 het hy ’n ere-César ontvang en is hy aangewys as ’n chevalier van die Franse Orde van Kuns en Lettere. Law, wat sy loopbaan op die Britse verhoog begin het, het internasionaal aandag getrek met sy spel in The Talented Mr. Ripley (1999), waarvoor hy die Bafta vir beste manlike byspeler gewen en ’n Oscar-benoeming gekry het. In 2004 is hy vir ’n Oscar, Golden Glone en Bafta benoem vir sy rol in die oorlogsprent Cold Mountain (2003). Sy ander noemenswaardige flieks sluit in Gattaca (1997), Enemy at the Gates (2001), A.I. Artificial Intelligence (2001), Road to Perdition (2002), Alfie (2004), Closer (2004), The Holiday (2006), Contagion (2011), Hugo (2011), Anna Karenina (2012), Side Effects (2013) en The Grand Budapest Hotel (2014).


Digpakking is 'n belangrike begrip in die kristallografie. Baie kristalstrukture het hul bestaan te danke aan die feit dat die deeltjies so dig moontlik in 'n laag gepak is en dat hierdie lae so dig moontlik opmekaar gestapel is. Dit word digpakking genoem. Veral by metale soos koper of magnesium lei dit tot taamlik eenvoudige kristalstrukture met 'n klein eenheidsel. In twee dimensies kan gelyke bolletjies net op een manier 'n digpakking vorm. Dit is maklik om te simuleer met 'n aantal gelyke muntstukke wat so dig moontlik op 'n tafel gerangskik word. Die eenheidsel daarvan is tweedimensioneel-heksagonaal. 'n Tweede laag kan egter op twee verskillende maniere daarbo-op gelê word. Indien die posisie van die eerste laag deur A aangedui word, is daar twee putjies B en C waarin die volgende bolletjie gelê kan word. Dit is egter nie moontlik om beide putjies tegelyk te beset nie. Om 'n diggepakte laag te verkry moet dus net een stel putjies beset word. Indien die tweede laag in die B-putjies gelê word, kan 'n derde laag òf in A òf in C gelê word.


Springbokfontein is 'n klein dorpie geleë in Ngaka Modiri Molema-distriksmunisipaliteit in die Noordwesprovinsie van Suid-Afrika. Die dorpie lê 1 395 meter bo seevlak teenaan die R375-pad tussen Sannieshof en die N18 na Mahikeng. Lys van dorpe in Suid-Afrika "Subplek Springbokfontein". Sensus 2001. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Massingirdam is 'n groot dam in die Rio dos Elefantes (Olifants of Lepelle), in Gazaprovinsie, Mosambiek. Dit is genoem na die dorp Massingir in die Massingirdistrik. Die Shingwedzirivier vloei naby aan die noordoostelike oewer van die reservoir en sluit by die Rio dos Elefantes aan ongeveer 12 kilometer (7,5 myl) stroomaf van die damwal. Wikimedia Commons het meer media in die kategorie Massingirdam. Hierdie artikel is ’n saadjie. Voel vry om Wikipedia te help deur dit uit te brei.


Antjie Somers is 'n Suid-Afrikaanse legende van 'n man wat bedags teen die hange van Tafelberg woon, maar hom snags as 'n vrou vermom en in die woonbuurte ronddwaal. Volgens die legende vang hy kinders wat stout is of laat uitbly en dra hulle dan in 'n sak op sy rug weg. Sy naam kom in rympies voor wat aan kinders voorgehou word, soos "Antjie Somers kom jou haal". Sover bekend het die eerste verwysing na Antjie Somers op 10 Augustus 1866 in The Friend in Bloemfontein verskyn. Die artikel vermeld dat Antjie Somers tydens die bewind van lord Charles Somerset 'n berugte Kaapse struikrower was wat vroueklere aangetrek en snags mense op pad huis toe voorgelê het. Die oorspronklike verhaal het mettertyd vervaag en nuwe stories is vertel om kinders skrik te maak. 'n Ander weergawe is dat Andries (Antjie) 'n baie hardwerkende visserman was. Iemand dryf die spot met hom en hulle raak in 'n skermutselling betrokke. Die persoon val met sy kop op 'n klip en is opslag dood. Andries vermom hom toe in sy suster se rok en kappie.


Asimmetriese oorlogvoering (of asimmetriese betrokkenheid) is oorlog tussen oorlogvoerders wie se relatiewe militêre mag aansienlik verskil, of wie se strategie of taktiek aansienlik verskil. Dit is gewoonlik 'n oorlog tussen 'n staande, professionele weermag en 'n opstands- of weerstandsbeweging. Guerilla-oorlogvoering is een van die oudste vorme van asimmetriese oorlogvoering. Asimmetriese oorlogvoering kan 'n konflik beskryf waarin die hulpbronne van twee oorlogvoerendes in wese van mekaar verskil. Gedurende die stryd en deur ander interaksie (geopolities, sosio-ekonomies of humanitêr) word daar gepoog om mekaar se kenmerkende swakhede uit te buit. So 'n stryd behels dikwels die strategie en taktiek van onkonvensionele oorlogvoering, die swakker vegters poog om strategie te gebruik om vir die leemtes in kwantiteit of kwaliteit te vergoed. Sulke strategieë is nie noodwendig militêr van aard nie. Dit staan in teenstelling met simmetriese oorlogvoering, waar twee magte met 'n soortgelyke militêre mag en hulpbronne teen mekaar veg, en staatmaak op taktiek wat algemeen soortgelyk is, dit verskil slegs in die besonderhede en uitvoering daarvan.


Acton Homes is 'n nedersetting in KwaZulu-Natal, sowat 13 km noordoos van Bergville en 36 km wes van Ladysmith. John Homes het die plekkie se naam in 1869 daaraan gegee ter herinnering aan sy tuisdorp, Iron Acton, naby Bristol, Engeland, nadat hy en sy vier seuns hier kom woon het. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Hoofplek Acton Homes". Sensus 2011.


Bernardo Bertolucci (IFA: berˈnardo bertoˈluttʃi; gebore op 16 Maart 1941 – 26 November 2018) was ’n Italiaanse rolprentregisseur en draaiboekskrywer. Sy prente sluit in The Conformist, Last Tango in Paris, 1900, The Last Emperor, The Sheltering Sky en The Dreamers. Bertolucci wou aanvanklik soos sy pa ’n digter word en het van 1958 tot 1961 aan die Universiteit van Rome studeer, waar sy loopbaan as assistentregisseur vir die Italiaanse rolprentmaker Pier Paolo Pasolini begin het. Kort daarna het Bertolucci die universiteit verlaat sonder om te gradueer. In 1962 het hy op 22 jaar sy eerste rolprent, die moordraaiselfliek La commare secca, geregisseer. Die vervaardiger was Tonino Cervi en die draaiboekskrywer Pasolini. Dit is in 1964 gevolg deur sy geloofde Before the Revolution (Prima della rivoluzione, 1964). Die hoogtepunt in die Italiaanse rolprentbedryf wat Bertolucci se loopbaan ’n hupstoot gegee het, het in die 1970's afgeneem en Italiaanse regisseurs moes met hul Amerikaanse, Sweedse, Franse en Duitse eweknieë saamwerk. In 1972 was sy prent Last Tango in Paris, met Marlon Brando (as Paul) en Maria Schneider (Jeanne), omstrede oor onder meer ’n toneel van anale seks tussen die twee karakters.


Ds. Andrew McGregor (Golspie, Skotland, 10 Mei 1829 - Kaapstad, 17 Junie 1918) was die tweede predikant van die NG gemeente Robertson, sy enigste gemeente, en 'n produktiewe skrywer van Christelike lektuur. Kort ná sy aftrede is 'n gemeente op die Wes-Kaapse dorpie Lady Grey van Robertson afgestig en kry die naam McGregor ter ere van ds. McGregor. Ds. McGregor se koms na Suid-Afrika was te danke aan die geslaagde sending van dr. William Robertson om predikante en onderwysers vir dieNG Kerk in Europa te vind. Hy moes 12 predikante soek en het gevind, benewens 'n aantal sendelinge en 'n paar onderwysers wat gewillig was om na Suid-Afrika te kom. Onder hulle was Andrew McGregor, wat 40 jaar op Robertson sou arbei. Andrew McGregor is op 10 Mei 1829 op die dorp Golspie in die graafskap Sutherland in Skotland gebore. Sy ouers was vrome mense en die atmosfeer in hul huis was godsdienstig. Tot sy 15de jaar gaan hy in Golspie skool, en is toe na Edinburg gestuur waar hy 'n baie deeglike opvoeding ontvang.


Montgomery [mɒntˈɡʌməri] is die administratiewe hoofstad van die Amerikaanse deelstaat Alabama en die setel van die distrik Montgomery County. Die stad, wat na die Britse generaal Richard Montgomery (1738-1775) vernoem is en volgens die sensus van 2010 'n bevolking van 205 764 gehad het, is in die hartland van die deelstaat aan die Alabamarivier geleë. Die metropolitaanse gebied van Montgomery is die vierde grootste in Alabama met 'n bevolking van 374 536 in 2010. Montgomery het 'n belangrike rol in die geskiedenis van Alabama en die Verenigde State gespeel. Nadat dit as 'n grensnedersetting gestig is, het dit tot die sentrum van die sogenaamde Katoenkoninkryk ontwikkel en is later as administratiewe setel van die deelstaat Alabama asook die eerste regeringsetel van die Gekonfedereerde State aangewys. Die stad se reputasie as 'n sentrum van tegnologie en vooruitgang is in 1886 en 1887 met die invoering van die elektriese Lightning Route-tremstelsel en in 1910 met die stigting van 'n burgerlike lugvaartskool deur die Gebroeders Wright bevestig. In die onstuimige tydperk van die burgerregtestryd het plaaslike burgers 'n beslissende rol in sommige van die belangrikste gebeurtenisse gespeel, waaronder die busboikot en die Opmars vanuit Selma op Montgomery.


Johan II (in Portugees, João II; Lissabon, 3 Maart 1455 – Alvor, 25 Oktober 1495) was van 1481 tot sy dood in 1495 die koning van Portugal. Onder sy heerskappy is die mag van die Portugese troon hervestig, nuwe lewe in die ekonomie geblaas en die verkenning van Afrika en die Ooste voortgesit. Johan was die seun van Alfons V van Portugal en Isabella van Coimbra. Sy eerste opdrag was om die mag van die adel in te perk en hy skroom nie om bloed in die proses te vergiet nie. Op buitelandse gebied het hy kolonisasie voortgesit. Sodoende is die vesting Elmina in 1482 aan die Goudkus gestig. Dit het toegang verleen tot die goud van Wes-Afrika, wat Portugal se inkomste sou verdubbel. In 1483 bereik sy gesant Diogo Cam die Kongo. In 1484 verwerp Portugal die idee van Christophorus Columbus om Indië vanaf die weste te bereik, omdat dit as onsinnig beskou is. Hiermee is 'n lang debat met Spanje begin, wat in 1494 op die Verdrag van Tordesillas uitgeloop het. Die verdrag het die (nog grotendeels onontdekte) wêreld gelykop tussen die Spanjaarde en die Portugese verdeel.


Sesriem is 'n klein nedersetting in die Namibwoestyn in Namibië, naby die suidelike punt van die Naukluftberge. Dit is veral bekend vir die "Sesriemhek", die belangrikste toegangspunt na die Namib-Naukluft Nasionale Park. Die hek word hoofsaaklik deur besoekers, wat die toeristeaantreklikhede in en om Sossusvlei besoek, gebruik. Soos baie dorpies in die Namib, is Sesriem 'n vulstasie met basiese dienste soos openbare telefone en 'n paar kiosks waar reisigers algemene voorrade, soos kos en water kan koop. Akkommodasie is in die omgewing beskikbaar, soos 'n paar gastehuise (bv. "Le Mirage Desert" en die "Sossusvlei Lodge") en ten minste 24 kampplekke vir rugsaktoeriste (backpackers). Warmlugballonne vertrek soggens vroeg vanaf die Sesriemhek, wat 'n skilderagtige vlug oor Sossusvlei se duine bied. Sesriem is ook bekend vir die Sesriemkloof, sowat 4 km van Sesriem self. Dit is die tweede belangrikste toeriste-aantreklikheid in die omgewing. Dit is 'n natuurlike ravyn wat die Tsauchabrivier deur die plaaslike sedimentêre gesteente gekerf het. Die ravyn is sowat 'n kilometer (0,6 myl) lank en tot 30 meter (100 voet) diep.


Bophelong is 'n township in suidelike Gauteng, Suid-Afrika. Volgens die 2011-sensus het die township 'n bevolking van 46 089 gehad. Die meerderheid van die bevolking praat Suid-Sotho. Lys van dorpe in Suid-Afrika "Hoofplek Bophelong". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Fort Merensky, ook genoem Fort Wilhelm, staan op 'n prominente heuwel in 'n indrukwekkende posisie naby Botshabelo, 'n voormalige Berlynse Sendingstasie, 13 kilometer vanaf Middelburg op die pad na Groblersdal. Dit is gebou om die sendelinge en hulle kudde te beskerm teen die aanvalle deur die plaaslike Bantoestamme. Die fort is gebou met behulp van stapelmuurkonstruksies. In Februarie 1865 in die voormalige Transvaalse Republiek (ZAR) het Merensky gevlug met 'n klein aantal van die gemeentelede na aanleiding van die aanvalle op sy vorige sendingstasie, Ga-Ratau, deur die soldate van Sekhukhune, die koning van die Pedi's. Binne 'n jaar nadat die sendingstasie gevestig is, het die bevolking gegroei tot 420 persone. Om hulle nuwe nedersetting te beskerm het Merensky Fort Wilhelm gebou. Die fort staan waak bo die kerk en die dorp en saam met twee verdere forte was die hele Moutse area beskerm. Botshabelo was die groot geestelike, kulturele en opvoedkundige sentrum van die Berlynse Sendinggenootskap in daardie deel van die Zuid-Afrikaansche Republiek (ZAR). Dit het 'n belangrike rol gespeel tydens die Sekhukuni-, die Mapoch-, die Eerste en die Tweede Vryheidsoorlog.


Die Río Mamoré (Portugees: Rio Mamoré) is saam met die Río Madre de Dios een van die Rio Madeira se twee bronriviere, die grootste sytak van die Amasonerivier in Suid-Amerika. Die rivier, met 'n lengte van 1 930 km, vloei deur Noordoos-Bolivië en Wes-Brasilië. Die Río Mamoré ontstaan deur die saamvloei van Río Chapare en Río Ichilo. Aansluitend vloei die rivier deur Trinidad. Verder noord bereik die Río Mamoré die grens van Brasilië, waar die Rio Guaporé, die rivier se grootste sytak, uitmond. 'n Wyle later vloei die rivier saam met die Río Madre de Dios, wat uit 'n westelike rigting kom, om die hoofloop van die Rio Madeira te vorm. Die grootste sytakke (stroomaf): Río Grande (regs) Río Secure (links) Río Tijamuchi (links) Río Apere (links) Río Yacuma (links) Rio Guaporé (regs) Río Yata (links) Wikimedia Commons het meer media in die kategorie Río Mamoré. (en) Ziesler, R.; Ardizzone, G.D. (1979). "Amazon River System".


Die Geselskapseilande (Frans: Îles de la Société of Archipel de la Société; Tahitiaans: Tōtaiete mā) is ’n groep eilande in die Stille Oseaan wat polities tot Frans-Polinesië behoort. Die argipel is vermoedelik deur kaptein James Cook so genoem tydens sy eerste vaart in 1769, volgens berigte ter ere van die Royal Society, die borg van die eerste Britse wetenskaplike opname van die eilande. Cook self het egter in sy joernaal gesê hy het dit so genoem "omdat hulle so naby mekaar lê". Die eilande word geografies en administratief in twee groepe verdeel (genoem van oos na wes): Mehetia Tahiti Tetiaroa Moorea Maiao Huahine Raiatea Tahaa Bora Bora Tupai Maupiti Mopelia Motu One Manuae Die eilande het in 1843 ’n protektoraat van Frankryk geword en in 1880 ’n kolonie. Hulle het saam ’n bevolking van 235 295 (in 2012) en beslaan ’n gebied van 1 590 km2. "Population". Institut de la statistique de la Polynésie française (in Frans). Geargiveer vanaf die oorspronklike op 11 April 2020. Besoek op 11 Januarie 2015. Horwitz, Tony.


In Westerse musieknotasie is die notebalk of balk ’n stel van vyf horisontale lyne en vier spasies wat elk ’n ander musikale toonhoogte; of, in die geval van ’n perkussiebalk, verskillende slaginstrumente voorstel. Gepaste musieksimbole word op die balk geplaas volgens hulle ooreenstemmende toonhoogte of funksie na gelang van die bedoelde effek wat dit moet skep. Musieknote word volgens toonhoogte geplaas, note van slaginstrumente volgens instrument, en rustekens en ander simbole word volgens konvensie geplaas. Die absolute toonhoogte van elke lyn van ’n balk vir nieslaginstrumente word aangedui deur die plasing van ’n sleutelsimbool by die gepaste vertikale posisie aan die linkerkant van die balk (moontlik gewysig deur konvensies vir spesifieke instrumente). Byvoorbeeld, die diskantsleutel, wat ook as die G-sleutel bekend staan, word op die tweede lyn (van onder af getel) geplaas, wat daardie lyn vasstel as die toonhoogte van die eerste G bo middel-C. Die lyne en spasies word van onder na bo genommer; die onderste lyn is die eerste lyn en die boonste lyn is die vyfde lyn. Die notebalk is soortgelyk aan ’n wiskundige grafiek van van toonhoogte ten opsigte van tyd.


Reuven is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Reuven". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hierdie artikel behoort versmelt te word met Doc Immelman. Rya Avenant is ’n skuilnaam van die bekende avontuurverhaal-skrywer Doc Immelman (*23 April 1928-† 9 Maart 2013). As Rya Avenant skryf Immelman Seevaart van verraad (1965) en Onseker liefde (1980). In Seevaart van verraad is Alba Roodt lid van die Geheime Diens en vaar saam met die luukse plesierboot vanaf Kaapstad na Lourenço Marques sodat sy die geheime lys wat aan een van die passasiers oorhandig gaan word, kan onderskep. Onseker liefde is ’n liefdesverhaal wat hy later onder sy eie naam herdruk. Seevaart van verraad (1965) Onseker liefde (1980) (Later herdruk onder Doc Immelman) Vir volledige biografiese inligting verwys na: Doc Immelman Bookslive: http://protea.bookslive.co.za/blog/2013/03/12/in-memoriam-doc-immelman-1928-2013/ Esaach: http://www.esaach.org.za/index.php?title=Avenant,_Rya


Die NG gemeente Middelburg (Mpumalanga) is 'n gemeente in die Nederduitse Gereformeerde Kerk se Oostelike Sinode. Dit was, voor die Transvaalse Kerk in twee, drie en later vier Sinodes verdeel het, die tiende oudste gemeente van dié kerk. Dit het vroeër bekendgestaan as die gemeente Middelburg, Transvaal, maar sedert omstreeks 1994 as Middelburg, Mpumalanga, om dit te onderskei van die Oos-Kaapse gemeente Middelburg. Die gemeente is op 13 Maart 1866 onder die naam "Nasaret" gestig. Die geskiedkundige gebeurtenis het plaasgevind op die plaas Elandspruit, wat aan ouderl. N.P. Prinsloo behoort het, en ongeveer 10 km buite die huidige dorp Middelburg geleë is. Gedurende die jaar 1866 is die dorp Nasaret opgemeet en uitgegee op 'n plaas wat aan die gemeente Lydenburg behoort het. Eers op 24 Februarie 1872 is Nasaret deur die staatspresident tot 'n afsonderlike distrik verklaar en is die heer A.B. Joubert as eerste landdros aangestel. Die tweede gebou wat opgerig is (in 1867), was 'n klein NG kerkie, waarvan die hoeksteen deur ds. Frans Lion Cachet gelê is. Hy is deur eerw.


Wiktor Iwanowitsj Soechoroekof (gebore 10 November 1951) is 'n Russiese akteur. Hy het sedert 1974 in meer as 50 flieks en TV-programme verskyn. In 2008 is hy as Kunstenaar van die Mense in Rusland aangewys. Eiland (2006) Dima (2017) Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Noordhoek is ’n gemeente in die Nederduitse Gereformeerde Kerk se Vrystaatse Sinode. AS gevolg van die snelle uitbreiding van die stad Bloemfontein in die jare veertig, veral aan die noordoostekant, het die NG gemeente De Bloem so groot geword dat die afstigting van 'n nuwe gemeente noodsaaklik geword het. Op 'n kerkraadsvergadering van die gemeente De Bloem, gehou op 18 November 1948, is afstigting bespreek en toestemming tot die stigting van 'n nuwe gemeente gegee. Op 23 April 1949 is 'n afstigtingsvergadering in die saal van die Noordskool gehou en is 'n nuwe gemeente van die gemeente De Bloem afgestig. Uit 'n paar name voorgestel is Noordhoek as die naam van die nuwe gemeente vasgestel. As konsulent is ds. G. Thom van Bloemfontein-Oos aangestel. G.M. Burger is aangestel as die eerste scriba-kassier en mev. J.C. Pauw as die eerste orreliste. Nadat die gemeente vyf maande met veel vrug deur ds. J.G. Strydom, oudsendingsekretaris van die Vrystaatse Kerk, bearbei is, is ds. P.J. Janse van Rensburg op 4 Februarie 1950 as die eerste leraar van die gemeente bevestig.


Die Hyundai Pony (Koreaans: 현대 포니) is 'n subkompakte motorvoertuig wat van 1975 tot 1990 deur die Suid-Koreaanse vervaardiger Hyundai vervaardig is. Hierdie artikel is ’n saadjie. Voel vry om Wikipedia te help deur dit uit te brei.